
	砖讻讬专 讘讝诪谞讜 谞砖讘注 讜谞讜讟诇 砖讻讬专 讛讜讗 讚专诪讜 专讘谞谉 砖讘讜注讛 注诇讬讛 诪砖讜诐 讚讘注诇 讛讘讬转 讟专讜讚 讘驻讜注诇讬讜 讗讘诇 讛讻讗 砖讜讻专 诪讛讬诪谉 讘砖讘讜注讛 讗诪专 专讘讗 讗诪专 专讘 谞讞诪谉 讛讗讬 诪讗谉 讚讗讜讙专 诇讬讛 讘讬转讗 诇讞讘专讬讛 诇注砖专 砖谞讬谉 讜讻转讘 诇讬讛 砖讟专讗 讜讗''诇 谞拽讬讟转 讞诪砖 砖谞讬谉 诪讛讬诪谉 讗''诇 专讘 讗讞讗 诪讚驻转讬 诇专讘讬谞讗 讗诇讗 诪注转讛 讗讜讝驻讬讛 诪讗讛 讝讜讝讬 讘砖讟专讗 讜讗''诇 驻专注转讬讱 驻诇讙讗 讛''谞 讚诪讛讬诪谉 讗''诇 讛讻讬 讛砖转讗 讛转诐 砖讟专 诇讙讜讘讬讬谞讗 拽讗讬 讗诐 讗讬转讗 讚驻专注讬讛 讗讬讘注讬 诇讬讛 诇诪讻转讘讗 讗讙讘讬讛 讗''谞 诪讬讻转讘 注诇讬讛 转讘专讗 讗讘诇 讛讻讗 讗诪专 诇讬讛 讛讗讬 讚讻转讬讘讬 诇讱 砖讟专讗 讻讬 讛讬讻讬 讚诇讗 转讞讝拽 注诇讬讛 讗诪专 专讘 谞讞诪谉 砖讜讗诇 讗讚诐 讘讟讜讘讜 诇注讜诇诐 讗诪专 专讘 诪专讬 讘专讛 讚讘转 砖诪讜讗诇 讜讛讜讗 讚拽谞讬 诪讬谞讬讛 讗诪专 专讘 诪专讬 讘专讬讛 讚专讘 讗砖讬 讜诪讛讚专 诇讬讛 拽转讬讛 讗诪专 专讘讗 讛讗讬 诪讗谉 讚讗诪专 诇讬讛 诇讞讘专讬讛 讗讜砖诇谉 诪专讗 诇诪讬专驻拽 讘讬讛 讛讗讬 驻专讚讬住讗 专驻讬拽 讘讬讛 讛讛讜讗 驻专讚讬住讗 驻专讚讬住讗 专驻讬拽 讘讬讛 讻诇 驻专讚讬住讗 讚讘注讬 驻专讚讬住讬 专驻讬拽 讜讗讝讬诇 讻诇 驻专讚讬住讬 讚讗讬转 诇讬讛 讜诪讛讚专 诇讬讛 拽转讬讛 讗诪专 专讘 驻驻讗 讛讗讬 诪讗谉 讚讗诪专 诇讬讛 诇讞讘专讬讛 讗讜砖诇谉 讛讗讬 讙专讙讜转讗 讜谞驻诇讛 诇讗 讘谞讬 诇讛 讙专讙讜转讗 讜谞驻诇讛 讘谞讬 诇讛 讘讬 讙专讙讜转讗 讻专讬 讜讗讝讬诇 讻诪讛 讙专讙讜转讬 讘讗专注讬讛 注讚 讚诪转专诪讬 诇讬讛 讜爪专讬讱 诇诪讬拽谞讬 诪讬谞讬讛:


	诪转谞讬' 讛诪砖讻讬专 讘讬转 诇讞讘讬专讜 讜谞驻诇 讞讬讬讘 诇讛注诪讬讚 诇讜 讘讬转 讛讬讛 拽讟谉 诇讗 讬注砖谞讜 讙讚讜诇 讙讚讜诇 诇讗 讬注砖谞讜 拽讟谉 讗讞讚 诇讗 讬注砖谞讜 砖谞讬诐 砖谞讬诐 诇讗 讬注砖谞讜 讗讞讚 诇讗 讬驻讞讜转 诪谉 讛讞诇讜谞讜转 讜诇讗 讬讜住讬祝 注诇讬讛诐 讗诇讗 诪讚注转 砖谞讬讛诐:


	讙诪' 讛讬讻讬 讚诪讬 讗讬 讚讗诪专 诇讬讛 讘讬转 讝讛 谞驻诇 讗讝诇 诇讬讛 讗讬 讚讗诪专 诇讬讛 讘讬转 住转诐 讗讞讚 讗诪讗讬 诇讗 讬注砖谞讜 砖谞讬诐 拽讟谉 讗诪讗讬 诇讗 讬注砖谞讜 讙讚讜诇 讗诪专 专讬砖 诇拽讬砖 讚讗诪专 诇讬讛 讘讬转 砖讗谞讬 诪砖讻讬专 诇讱 诪讚转 讗专讻讜 讻讱 讜讻讱 讗讬 讛讻讬 诪讗讬 诇诪讬诪专讗 讗诇讗 讻讬 讗转讗 专讘讬谉 讗诪专 专讬砖 诇拽讬砖 讚讗诪专 诇讬讛 讘讬转 讻讝讛 讗谞讬 诪砖讻讬专 诇讱 讜讗讻转讬 诪讗讬 诇诪讬诪专讗 诇讗 爪专讬讻讗 讚拽讗讬 讗讙讜讚讗 讚谞讛专讗 诪讛讜 讚转讬诪讗 诪讗讬 讻讝讛 讚拽讗讬 讗讙讜讚讗 讚谞讛专讗 拽诪''诇:





	讛讚专谉 注诇讱 讛砖讜讗诇





	诪转谞讬' 讛诪拽讘诇 砖讚讛 诪讞讘讬专讜 诪拽讜诐 砖谞讛讙讜 诇拽爪讜专 讬拽爪讜专 诇注拽讜专 讬注拽讜专 诇讞专讜砖 讗讞专讬讜 讬讞专讜砖 讛讻诇 讻诪谞讛讙 讛诪讚讬谞讛 讻砖诐 砖讞讜诇拽讬谉 讘转讘讜讗讛 讻讱 讞讜诇拽讬谉 讘转讘谉 讜讘拽砖 讻砖诐 砖讞讜诇拽讬谉 讘讬讬谉 讻讱 讞讜诇拽讬谉

	砖讻讬专 讘讝诪谞讜 谞砖讘注 讜谞讜讟诇. 讗诐 讘讬讜诐 砖讬爪讗 诪诪诇讗讻转讜 转讘注讜 谞砖讘注 砖诇讗 拽讬讘诇 讜谞讜讟诇 砖讝讛 讗讞讚 诪谉 讛谞砖讘注讬诐 讜谞讜讟诇讬谉 讛讗诪讜专讬诐 讘诪住讻转 砖讘讜注讜转 (讚祝 诪讚:) 砖转拽谞讜 诇讜 讞讻诪讬诐 讚砖拽诇讜讛 诇砖讘讜注讛 诪讘注诇 讛讘讬转 讜砖讚讬讜讛 讗砖讻讬专 诪砖讜诐 讚讘注诇 讛讘讬转 讟专讜讚 讘驻讜注诇讬讜 讜讻住讘讜专 砖谞转谉 诇讝讛 讻砖谞转谉 诇讞讘讬专讜: 讗讘诇. 讘注诇诪讗 讗驻讬' 讘讬讜诐 讝诪谞讜 谞讗诪谉 诇讜诪专 驻专注转讬讱 讻讘专 讜讘砖讘讜注转 讛讬住转 砖讛讟讬诇讜 讞讻诪讬诐 注诇 诪讬 砖讗讬谞讜 诪讜讚讛 讘诪拽爪转: 讜讻转讘 诇讬讛. 诪砖讻讬专 诇砖讜讻专 砖讟专讗 砖讛砖讻讬专讛 诇讜 诇注砖专 砖谞讬诐 讜诇讗 谞讻转讘 讘砖讟专 讝诪谉 讜诇讗讞专 讝诪谉 讘讗 诇驻谞讬 讘''讚 讜讗诪专 讻讘专 讚专转 讘讛 讞诪砖 砖谞讬诐 讜讝讛 讗诪专 诇讗 讚专转讬 讗诇讗 砖诇砖: 诪讛讬诪谉. 讘注诇 讛讘讬转 讚拽专拽注 讘讞讝拽转 讘注诇讬讛 注讜诪讚转 注诇 讻诇 讚讘专 讚讘专 住驻拽 讛讘讗 诇驻谞讬谞讜: 转讘专讗. 砖讜讘专: 讚诇讗 转讞讝拽 讘讛. 讚诇讗 转讬诪讗 诇拽讜讞讛 讛讬讗 讘讬讚讬. 讜诇讗 砖转讜讻诇 诇转讘讜注 注砖专 砖谞讬诐 诇注讜诇诐: 砖讜讗诇 讗讚诐 讘讟讜讘讜 诇注讜诇诐. 讗诐 专讗讛 讗讚诐 讻诇讬 诇讞讘讬专讜 讜讗诪专 讛砖讗讬诇谞讬 讘讟讜讘讜 讜讗''诇 讛谉 砖讗讜诇 诇讜 诇注讜诇诐 讻诇 讝诪谉 砖讛讜讗 专讗讜讬 诇诪诇讗讻讛 讚讛讗讬 讘讟讜讘讜 诪砖诪注 诇谉 讻诇 讝诪谉 砖讛讜讗 讟讜讘讜 讗驻讬诇讜 诪讞讝讬专讜 讞讜讝专 讜谞讜讟诇讜 讻砖讬爪讟专讱: 讜讛讜讗 讚拽谞讬 诪讬谞讬讛. 讚讘注诇讬诐 讗讘诇 诇讗 拽谞讬 诪讻讬 讗讛讚专讬讛 讻诇转讛 拽谞讬讬讛 讚诪砖讬讻讛 专讗砖讜谞讛: 讜诪讛讚专 诇讬讛 拽转讬讛. 讜讻砖讬驻讞讜转 砖诇讗 讬讛讗 专讗讜讬 讬讞讝讬专 诇讜 砖讘专讬讜 讚讛讗 诇讗讜 讘诪转谞讛 讬讛讘讬讛 讗诇讗 砖讗诇讛 讛讜讗讬 讜讘讟讜讘讜 讛讜讗 讜讛讗讬 诇讗讜 讟讜讘 讛讜讗: 驻专讚讬住讗. 住转诪讗: 专驻讬拽 讘讬讛. 讞讚 驻专讚讬住讗: 讻诇 讚讘注讬. 讗驻讬诇讜 讙讚讜诇 讻讗谞讟讜讻讬讗: 讜讗讬 讗''诇 驻专讚讬住讬. 专驻讬拽 讘讬讛 讻诇 驻专讚讬住讬 讚讗讬转 诇讬讛 讜诇讗 讗诪专讬谞谉 转专讬 驻专讚讬住讬 讛讜讗 讚拽讗诪专 诇讬讛 讚讗驻讬' 讟讜讘讗 谞诪讬 诪砖诪注: 讗讜砖诇谉. 讛砖讗讬诇谞讬: 讙专讙讜转讗. 讘讗专 诪讬诐 讞讬讬诐 诇讛砖拽讜转 砖讚讜转: 诇讗 讘谞讬 诇讛. 讗诐 讘讗 诇讘谞讜转讜 讜诇讜诪专 注讜讚 砖讗讜诇 诇讬 诇注讜诇诐 讝讛 诪注讻讘 注诇讬讜 讜讗讜诪专 诇讗 讛砖讗诇转讬讱 讗诇讗 讗讜转讜 讜诇讗 讻砖谞注砖讛 讗讞专: 讘谞讬 诇讛. 讜讛专讬 讛讬讗 砖讗讜诇讛 诇讜 注讚 砖讬砖拽讛 讻诇 砖讚讜转讬讜: 讘讬 讙专讙讜转讗. 讗诪专 诇讜 讘诇砖讜谉 讛讝讛 讛砖讗讬诇谞讬 讘讬 讙专讙讜转讗 讛砖讗讬诇谞讬 诪拽讜诐 诇讞驻讜专 讘讜 讘讗专 拽讗诪专 诇讬讛: 讜讻专讬 讜讗讝讬诇 讻诪讛 讙专讙讜转讬 讘讗专注讬讛. 讗诐 诇讗 讬诪爪讗 讻讗谉 讬讞驻讜专 讘诪拽讜诐 讗讞专 注讚 讚诪转专诪讬 诇讬讛 诪拽讜诐 讛专讗讜讬: 讜爪专讬讱 诇诪讬拽谞讬 诪讬谞讬讛. 诪注讬拽专讗 讜讗讬 诇讗 拽谞讛 诪讬谞讬讛 讚讬讘讜专讗 讘注诇诪讗 讗''诇 讜诪爪讬 诇诪讛讚专 讘讬讛: 诪转谞讬' 讞讬讬讘 诇讛注诪讬讚 诇讜 讘讬转. 讘讬诪讬 砖讻讬专讜转讜: 诇讗 讬注砖谞讜 拽讟谉. 讛砖讜讻专 诪注讻讘 注诇讬讜 讗讬 讗驻砖讬 讘讘讬转 讙讚讜诇 讜讗讬 讗驻砖讬 讘讘讬转 拽讟谉: 讙诪' 讜讗讬 讚讗诪专 诇讬讛 讘讬转 讝讛. 讗谞讬 诪砖讻讬专 诇讱: 讗讝讚讗 诇讬讛. 讛诇讱 诇讜 诪讝诇讜 讙专诐 讜讗诪讗讬 讞讬讬讘 诇讛注诪讬讚 诇讜 讘讬转: 讜诇讬讟注诪讬讱 诇''讙: 诪讛讜 讚转讬诪讗 诪讗讬 讻讝讛 讚拽讗讬 讗讙讜讚讗 讚谞讛专讗. 砖讛讜讗 讞砖讜讘 讜讗讙讜讚讗 讚谞讛专讗 讛讜讗 讚诪转谞讬 讘讛讚讬讛 砖讚专讱 讘谞讬 讗讚诐 诪拽驻讬讚讬谉 讘讻讱 讗讘诇 讗专讻讜 讜专讞讘讜 诇讗 讗转谞讬 讘讛讚讬讛: 拽诪''诇. 讚讗讻讜诇讛 诪讬诇转讗 讗转谞讬: 诪转谞讬' 讛诪拽讘诇. 讗讜 讘讗专讬住讜转 诇诪讞爪讛 讜诇砖诇讬砖 讜诇专讘讬注 讗讜 讘讞讻讬专讜转 讘讻讱 讜讻讱. 讻讜专讬诐 诇砖谞讛: 诇讞专讜砖 讗讞专讬讜. 讗讞专 讛拽爪讬专讛 讗讜 讛注拽讬专讛 讻讚讬 诇讛驻讜讱 砖专砖讬诐 砖诇 注砖讘讬诐 专注讬诐 砖讘讜 讜讬诪讜转讜 讜诇讗 讬讞讝专讜 讜讬爪诪讞讜 诇讻砖转讝专注:





转讜住驻讜转





	谞拽讬讟转 讞诪砖 砖谞讬谉. 驻专''讞 诇砖讜谉 讗讞讚 讜讻谉 讘拽讜谞讟专住 砖讗讬谉 讻转讜讘 讘砖讟专 诇讗 转讞讬诇转 讛砖谞讬诐 讜诇讗 住讜驻谉 讜讛砖讟专 讘讬讚 讛砖讜讻专 讜讗讜诪专 诪砖讻讬专 诇砖讜讻专 讻讘专 讚专转 讛' 砖谞讬诐 讜驻专讬讱 讘砖讟专 诪诇讜讛 诪讬 谞讗诪谉 诇讜诪专 驻专注转讬 驻诇讙讗 讜诪砖谞讬 讛讻讗 讗''诇 讛讗讬 讚讻转讘讬 诇讱 砖讟专讗 讻讬 讛讬讻讬 讚诇讗 转讞讝拽 驻讬专讜砖 注讬拽专 讛砖讟专 谞讻转讘 讘砖讘讬诇讬 砖诇讗 转讗诪专 诇拽讜讞 讛讜讗 讘讬讚讬 讜讗讬谉 讛砖讟专 讘讬讚讱 讗诇讗 讻讚讬 砖诇讗 讗讻讞砖 诇讱 讞砖讘讜谉 讛砖谞讬诐 讻诪讛 讛讬讜 诪讻诇 诪拽讜诐 注讬拽专 讛砖讟专 讘砖讘讬诇讬 谞讻转讘 砖注''讬 讻谉 讬砖 拽讜诇 砖讘诪砖讻谞转讗 讛讜讗 讗爪诇讱 讗注''驻 砖讛砖讟专 讘讬讚讱 讜诇砖讜谉 砖谞讬 驻专''讞 讜讝讛 诇砖讜谞讜 讬砖 讗讜诪专讬诐 砖讻转讜讘 讘砖讟专 讘讝诪谉 讻讱 讜讻讱 砖讻专转讬 讞爪专讜 砖诇 驻诇讜谞讬 注砖专 砖谞讬诐 讘拽' 讚讬谞专讬诐 讬' 讚讬谞专讬诐 讘讻诇 砖谞讛 讜讗讞专 讛' 砖谞讬诐 讟讜注谉 讛砖讜讻专 讜讗诪专 诇诪砖讻讬专 谞拽讬讟转 砖讻讬专讜转 讞诪砖 砖谞讬谉 讻讜' 讜讗住讬拽谞讗 讚讛砖讜讻专 谞讗诪谉 讜讘砖讘讜注讛 讜诪住转讘专讗 讻讬 讛讗讬 驻讬专讜砖讗 讘转专讗讛 注讻''诇 讜诇砖讜谉 讝讛 谞专讗讛 注讬拽专 讞讚讗 讚讘谞讗诪谞讜转 讛砖讜讻专 讛讗讜诪专 砖驻专注 讛砖讻讬专讜转 讗讬讬专讬 谞诪讬 诇注讬诇 诪讬谞讬讛 讘住诪讜讱 讜诪砖诪注 讚讘讛讻讬 谞诪讬 讗讬讬专讬 讜注讜讚 讚讛砖转讗 谞讬讞讗 讟驻讬 诪讛 砖讗诪专 讘诪住拽谞讗 砖诇讗 谞注砖讛 讛砖讟专 诇讙讜讘讬讬谞讗 讗诇讗 讻讚讬 砖诇讗 讬讞讝讬拽 讛砖讜讻专 讚诇驻讬 讝讛 讛砖讟专 讬砖谞讜 讘讬讚 讛诪砖讻讬专: 砖讜讗诇 讗讚诐 讘讟讜讘讜. 讘注专讜讱 讘注专讱. 砖讜讗诇 诪驻专砖 讘讟讜讘讜 讘讟讜讘讛 砖诪讞讝讬拽 讛砖讜讗诇 诇讛诪砖讗讬诇 讬讻讜诇 讛砖讜讗诇 诇讛砖转诪砖 诇注讜诇诐 讘讻诇讬讜 砖诇 诪砖讗讬诇 讜讗讬谉 谞专讗讛: 驻专讚讬住讬 专驻讬拽 讘讬讛 讻诇 驻专讚讬住讬 讚讗讬转 诇讬讛. 讜讗''转 讚讗诪专 讘专讬砖 讛诪讜讻专 讗转 讛讘讬转 (讘''讘 讚祝 住讗 讜砖诐 讚''讛 讗专注转讗) 讗专注转讗 转专转讬 诪砖诪注 讜讗讬谉 诇讜诪专 讚讛转诐 谞诪讬 讗讬 讗诪专 讗专注讗讬 讛讜讛 诪砖诪注 讻讜诇讛讜 讻诪讜 驻专讚讬住讬 讚讛讗 讗诪专 讛转诐 讘住讜祝 驻专拽 (讚祝 住讟:) 讚讬拽诇讬 讬讛讬讘 诇讬讛 转专讬 讚讬拽诇讬 讜转讜 诇讗 讜讬''诇 讚讛讬讬谞讜 讚讜拽讗 讙讘讬 诪讻专 讚讗讬谉 诇谞讜 诇讜诪专 砖诪讻专 讻诇 拽专拽注讜转讬讜 讗诇讗 讛驻讞讜转 讗讘诇 讘砖讗诇讛 讗讬谞讜 诪拽驻讬讚 讚诪砖讗讬诇 诇讻诇 爪专讻讜 讜注讜讚 讬''诇 讚讛转诐 讬讚 诇讜拽讞 注诇 讛转讞转讜谞讛 砖讛诪讜讻专 诪讜讞讝拽 讜讛讻讗 讬讚 讛诪砖讗讬诇 注诇 讛转讞转讜谞讛 砖讛砖讜讗诇 诪讜讞讝拽 讜讻''转 诇讗 诪拽专讬 砖讜讗诇 诪讜讞讝拽 讻讬讜谉 砖住讜驻讜 诇讛讞讝讬专 讜讗讬谉 谞砖讗专 讘讬讚讜 讻讚讗诪专 诇注讬诇 拽专拽注 讘讞讝拽转 讘注诇讬讛 注讜诪讚转 讜讗驻讬' 讘住讜祝 讛讞讚砖 诇讗 讚诪讬 讚讚讜拽讗 拽专拽注 砖讗讬谉 讬讻讜诇 诇讛爪谞讬注 诇砖诪讟讜 诪讬讚 讘注诇讛 讗讝诇讬谞谉 讘转专 讞讝拽讛 拽诪讗 讗讘诇 讘诪讟诇讟诇讬谉 讗讝诇讬谞谉 讘转专 诪讗谉 讚转讜驻住 讛砖转讗 讛讬讻讗 讚诇讬讻讗 讞讝拽转 拽专拽注 讻谞讙讚讛: 诪转谞讬' 讛诪拽讘诇. 讘转讘谉 讜讘拽砖. 讗讜转讜 砖谞拽爪抓 注诐 讛砖讘讜诇转 拽专讜讬 转讘谉 讜讛谞砖讗专 讘讗专抓 拽专讜讬 拽砖 砖拽讜专讬谉 讗讬砖讟讜讘诇''讗 讻讚讻转讬讘 (讘专讗砖讬转 讻讚) 讙诐 转讘谉 讙诐 诪住驻讜讗 专讘 注诪谞讜 讜讗讜转讜 砖谞砖讗专 讘拽专拽注 讗讬谉 谞讜转谞讬谉 诇讘讛诪讜转 诇讗讻讜诇 讜讻转讬讘 谞诪讬 (砖诪讜转 讛) 诇拽讜砖砖 拽砖 诇转讘谉 砖讛讬讜 诪诇拽讟讬诐 讘砖讚讜转 讛拽砖 讛谞砖讗专 砖诐 转讞转 讛转讘谉 讻讬 讛转讘谉 讻讘专 讛讜诇讬讻讜讛讜 讛讘注诇讬诐 讗讬砖 诇讘讬转讜 讜讻谉 讗诪专讬谞谉 讘驻专拽 砖讜讗诇 (砖讘转 讚祝 拽谞:) 讘砖诇诪讗 拽砖 诪砖讻讞转 诇讛 讘诪讞讜讘专 讗诇讗 转讘谉 讘诪讞讜讘专 讛讬讻讬 诪砖讻讞转 诇讛 讜讘讙诪专讗 讚拽讗诪专 讘注讬谞讗 讚转讬转讘谉 讗专注讗讬 讛讜讛 诇讬讛 诇诪讬诪专 讚转转拽砖 讗诇讗 诪砖讜诐 砖专讙讬诇讜转 讛讜讗 诇注砖讜转 讗砖驻讛 诪谉 讛转讘谉 讜诇讝讘诇 讛砖讚讛 讜诇讛讻讬 拽讗诪专 讚转讬转讘谉 讻诇讜诪专 砖讬讛讗 讛拽砖 讘诪拽讜诐 讛讝讘诇 讛注讜砖讬谉 诪谉 讛转讘谉 讜讛讗 讚拽讗诪专 谞诪讬 讘注讬谞讗 转讬讘谞讗 讛转诐 诇驻讬 砖注讜拽专 讛讻诇 讜讚砖 讗转 讛讻诇 讘诪讜专讬讙讬诐 讜诪转专讻讱 谞拽专讗 讛讻诇 转讘谉 [讜注''注 转讜住驻讜转 砖讘转 诇讜: 讚''讛 讻讬专讛]:





专诪讘"谉

讗讬 讚讗"诇 讘讬转 讝讛 谞驻诇 讗讝诇. 驻讬' 讜谞讜转谉 诇讜 砖讻讬专讜转 讬诪讬诐 砖讚专 讘讜 讜讗讬谉 诇讛诐 讝讛 注诇 讝讛 讻诇讜诐 讜讗讬讻讗 讚拽砖讬讗 诇讬讛 讛讗 讗诪专谉 诇注讬诇 讘驻' 讛讗讜诪谞讬谉 讗讬 讚讗"诇 讞诪讜专 讝讛 讗诐 讬砖 讘讚诪讬讛 诇讬拽讞 讬拽讞 诇砖讻讜专 讬砖讻讜专 讛讻讬 谞诪讬 讬诪讻讜专 讜讬砖讻讜专 讗讜 讬拽讞 讗讜 讬讘谞讛 诇讗讜 拽砖讬讗 讛讜讗 讚诇讗 讚诪讬 砖讻讬专讜转 讞诪讜专 诇砖讻讬专讜转 讘讬转 讞讚讗 砖诇讗 注诇讛 注诇 讚注转 诇诪讻讜专 讘讬转讜 讚诇讗 注讘讬讚讬 讗讜谞砖讬 讚讝讘讬谞讬 讚讬专转讬讛讜 诪驻谞讬 砖讻专讜 砖诇 讝讛 讗讘诇 讛转诐 诇讝讘讜谞讬 拽讗讬 讜讗讬讛讜 谞诪讬 讝讘讜谞讬 诪讝讘讬谉 诇讬讛, 讜注讜讚 讚讛转诐 讞诪讜专 讝讛 拽讗诪专 讜讘讬谉 讞讬 讘讬谉 诪转 讞诪讜专 讛讜讗 讜诪砖转注讘讚 诇讬讛 讗讘诇 讛讻讗 讘讬转 讝讛 讗"诇 讜讗讬谉 讻讗谉 讗讜转讜 讘讬转 砖讛专讬 谞驻诇 讜诇讗讜 讘讬转 讛讜讗, 讻讱 谞"诇:





讛诪讗讬专讬

驻讜注诇 砖谞砖讻专 诇讘注诇 讛讘讬转 讘注讚讬诐 讜转讘注 砖讜讻专 讝讛 讗转 砖讻专讜 讘讝诪谞讜 讜讗诪专 讘注诇 讛讘讬转 谞转转讬 谞砖讘注 砖讻讬专 砖讘讜注转 讛诪砖谞讛 讘谞拽讬讟转 讞驻抓 讜谞讜讟诇 诪驻谞讬 砖讘注诇 讛讘讬转 讟专讜讚 讘驻讜注诇讬讜 讜讗讜诪专 讘讚注转讜 砖驻专注 讗转 讝讛 讜砖诪讗 讟注讛 讜驻专注 讗讞专 讘诪拽讜诪讜 讜讗诐 谞砖讻专 砖诇讗 讘注讚讬诐 诪转讜讱 砖讬讻讜诇 诇讜诪专 诇讗 砖讻专转讬 谞砖讘注 讛讬住转 砖谞转谉 讜谞驻讟专 讜讗诐 讛讜讚讛 讘诪拽爪转 谞砖讘注 砖讘讜注转 讛转讜专讛 转讘注讜 讗讞专 讝诪谞讜 讗驻讬诇讜 谞砖讻专 讘注讚讬诐 谞砖讘注 讘注诇 讛讘讬转 讛讬住转 讜谞驻讟专 讜讬转讘讗专 讘诪拽讜诪讜 砖讗诐 讛讘讬讗 专讗讬讛 砖转讘注讜 讜讛讜讚讛 诇讜 谞砖讘注 讜谞讜讟诇 讻诇 讗讜转讜 讬讜诐 砖诇 转讘讬注讛:



诪讬 砖讛砖讻讬专 讘讬转 诇讞讘专讜 诇注砖专 砖谞讬诐 讜讻转讘 诇讜 诪砖讻讬专 砖讟专 注诇 砖讻讬专讜转 讝讛 专"诇 砖讛讜讗 诪砖讻讬专讜 诇注砖专 砖谞讬诐 讜诇讗 讬讛讗 专砖讗讬 诇讛讜爪讬讗讜 诪砖诐 讻诇 讗讜转诐 注砖专 砖谞讬诐 讜砖讬驻专注 讛诇讛 砖讻讬专讜转讜 砖谞讛 讘砖谞讛 讜讗讬谉 讘砖讟专 讝讛 讝诪谉 讜诇讗 谞转讘专专 注诇 驻讬 注讚讬诐 讗讬诪转讬 谞讻转讘讛 注讚 砖谞讚注 诪转讬 讛转讞讬诇讜 注砖专 砖谞讬诐 讗诇讜 讜诇拽抓 讬诪讬诐 讗诪专 诇讜 讛诪砖讻讬专 讻讘专 注诪讚转 砖诐 讞诪砖 砖谞讬诐 讗讜 讻诇 注砖专 砖谞讬诐 注诇 讛砖讜讻专 诇讛讘讬讗 专讗讬讛 砖砖讟专 讝讛 讗讬谞讜 砖讟专 砖诇 讙讜讘讬谞讗 注讚 砖谞讗诪专 砖讻诇 砖注诪讚 砖诐 砖谞讛 讛讬讛 诇讜 诇转讘讜注 砖讟专 讛讜讚讗讛 砖讻讱 讜讻讱 注诪讚 砖诐 讻讱 驻讬专砖讜 砖诪讜注讛 讝讜 讙讚讜诇讬 讛驻讜住拽讬诐 讜讻谉 讛诇讻讛 讜诪"诪 讬砖 诪驻专砖讬诐 讘讛 砖讗讬谞谉 讞诇讜拽讬诐 讘讝诪谉 讛砖讻讬专讜转 讗诇讗 讘驻讬专注讜谉 讜讛讜讗 砖讛砖讜讻专 讻转讘 诇诪砖讻讬专 砖讟专 砖砖讻专讜 诇注砖专 砖谞讬诐 讜砖诇讗 讬讛讗 专砖讗讬 诇讛谞讬讞讜 讻诇 注砖专 砖谞讬诐 讜诇驻专讜注 砖讻讬专讜转讜 讘讻诇 砖谞讛 讜砖谞讛 讜讗诪专 诇讜 讻讘专 驻专注转讬讱 讘讞诪砖 砖谞讬诐 谞讗诪谉 讜讗讬谉 讗讜诪专讬诐 砖讻诇 注砖专 砖谞讬诐 转讜讱 讝诪谉 讛诐 讜讗祝 诪驻谞讬 讛砖讟专 讗讬谉 诇讞讜砖 讘讛 砖砖讟专 讝讛 讗讬谞讜 讻砖讟专 讗讞专 砖诇讗 讬讛讗 谞讗诪谉 讘讜 讘驻专注转讬 砖讗讬谞讜 注砖讜讬 诇讙讜讘讬讬谞讗 讗诇讗 诇转讜专转 讛讜讚注讛 砖讘砖讻讬专讜转 讘讗讛 诇讬讚讜 砖诇 讝讛 讜诇讗 讘转讜专转 诪拽讞 讜诇注谞讬谉 谞讗诪谞讜转 讜讚讗讬 讻讱 讛诇讻讛 讗讘诇 诇注谞讬谉 驻讬专讜砖 诪讛 砖讗诪专讜 讘讙诪专讗 讛讗讬 讚讻转讘讬 诇讱 砖讟专讗 讻讬 讛讬讻讬 讚诇讗 转讞讝讬拽 注诇讗讬 讗讬谞讜 谞讜驻诇 讬驻讛 讜讗祝 讛诇砖讜谉 讘注爪诪讜 诪讘讜诇讘诇 砖讝讛 砖讗诪专 讛讗讬 讚讻转讘讬 诇讱 讬专讗讛 砖讛诪砖讻讬专 注砖讗讛 诇砖讜讻专 讜讝讛 砖讗诪专 讚诇讗 转讞讝讬拽 注诇讜讗讬 诪讜专讛 砖讛砖讟专 讘讬讚 讛诪砖讻讬专 砖讗诐 讘讬讚 砖讜讻专 讛讬讗讱 讛讜讗 谞砖诪专 诪讝讛 讗诇讗 砖讛诐 诪爪讬讬专讬诐 讛注谞讬谉 诇驻讬专讜砖 专讗砖讜谉 砖讛诪砖讻讬专 注讜砖讛 讛砖讟专 诇砖讜讻专 讻诪讜 砖讘讬讗专谞讜 讜讛讜讗 讘讬讚 讛砖讜讻专 讜讝讛 砖讗诪专 讚诇讗 转讞讝讬拽 注诇讗讬 讻诇讜诪专 讻转讘转讬 诇讱 砖讟专 砖讻讬专讜转 诪爪讚 砖诪注砖讛 砖讟专 讬砖 诇讜 拽讜诇 讜讗注"驻 砖讛讜讗 讘讬讚讱 讛拽讜诇 讬讜爪讗 诪"诪 砖讘转讜专转 砖讻讬专讜转 讘讗讛 诇讬讚讱 讜讗驻讬诇讜 转讛讗 讻讜讘砖 讛砖讟专 诪转讜讱 驻专住讜诐 讛拽讜诇 讬讝讻专讜 讛注讚讬诐 讗转 讛讚讘专 讜诇讗 转讛讗 谞讗诪谉 注讜讚 讘诇拽讜讞 讛讜讗 讘讬讚讬 讜诇驻讬专讜砖 砖谞讬 讗讬谞讬 讬讻讜诇 诇讬砖讘 讻讬 讛讬讻讬 讚诇讗 转讞讝讬拽 注诇讗讬 讜讛讬讛 诇讜 诇讜诪专 讻讬 讛讬讻讬 讚诇讗 讗讞讝讬拽 注诇讱 讜诪"诪 讬砖 讙讜专住讬谉 讗讘诇 讛讻讗 讛讗讬 讚讻转讘 诇讬讛 砖讟专讗 讻讬 讛讬讻讬 讚诇讗 诇讬讞讝讬拽 注诇讬讛:



讜讙讚讜诇讬 讛诪驻专砖讬诐 驻专砖讜讛 砖讛砖讜讻专 讻转讘 诇诪砖讻讬专 砖讟专 讞讜讘 讘砖讻讬专讜转 讛讘讬转 诪注砖专 砖谞讬诐 讗诇讗 砖讝诪谉 讛驻专注讜谉 诪砖谞讛 诇砖谞讛 讜讗祝 讘讝讜 谞讗诪谉 讘驻专注讜谉 讻诇 诪讛 砖讛讙讬注 讝诪谞讜 讜诇讗 讬专讗讛 诇讬 讻谉 砖讻诇 砖讛讜讗 注讜砖讛 注诇 注爪诪讜 砖讟专 讞讜讘 讜讚讗讬 讗讬谞讜 谞讗诪谉 讘驻专注转讬 讜讗驻讬诇讜 讛讙讬注 讛讝诪谉 讜讗讬谞讬 讬讜讚注 讗诐 讝讛 讟讜注谉 驻专注转讬讱 讘讞诪砖 讜讝讛 讗讜诪专 诇讗 驻专注转 讗诇讗 讘讗专讘注 诪驻谞讬 诪讛 讗讬谉 讻讗谉 诪讜讚讛 诪拽爪转 讜谞专讗讛 诪住讜讙讬转 诇砖讜谉 讛诪驻专砖讬诐 砖讻诇 砖讗讬谞讜 转讜讘注 诪诪讜谉 讗诇讗 砖转讜讘注 驻讟讜专 诇注爪诪讜 讜讝讛 讞讜诇拽 诇讜 砖诇讗 诇讬驻讟专 讗诇讗 讘诪拽爪转 讗讬谉 讝讛 讘讚讬谉 诪讜讚讛 诪拽爪转 砖讗讬谉 讝讛 转讜讘注 诪诪讜谉 讗诇讗 砖转讜讘注 诇驻讟讜专 注爪诪讜 诪诪诪讜谉 讜诪"诪 讗诐 讛诇讛 转讜讘注 砖讻讬专讜转 注砖专 讜讝讛 诪讜讚讛 诇讜 砖讻讬专讜转 讞诪砖 讬砖 讻讗谉 讛讜讚讗转 诪拽爪转:

讛讬讛 讙讚讜诇 诇讗 讬注砖谞讜 拽讟谉 拽讟谉 诇讗 讬注砖谞讜 讙讚讜诇 讗讞讚 诇讗 讬注砖谞讜 砖谞讬诐 砖谞讬诐 诇讗 讬注砖谞讜 讗讞讚 讜诇讗 讬驻讞讜转 诪谉 讛讞诇讜谞讜转 讜诇讗 讬讜住讬祝 注诇讬讛诐 讗诇讗 诪讚注转 砖谞讬讛诐 讜讻谉 诇讗 讬砖谞讛 讘讗专讱 讜讘专讞讘 讜讗驻讬' 讛讬讛 讘讬转 讝讛 住诪讜讱 诇砖驻转 讛谞讛专 讗讜 诇讘讬转 讛诪专讞抓 讗讜 诇诪拽讜诐 砖诇讘 讛讚专 讘讜 砖诪讞 讘讻讱 讗讬谉 讗讜诪专讬谉 诇讗 谞转讻讜谉 讝讛 讘诪讛 砖讗诪专 讘讬转 讻讝讛 讗诇讗 诇讘讬转 讛住诪讜讱 诇诪拽讜诐 驻诇讜谞讬 讛讗 诇诪讚转 讗专讻讜 讜专讞讘讜 诇讗 讻讬讜谉 讗诇讗 讗讜诪专讬诐 砖讗祝 注诇 讗诇讜 讻讬讜谉 讜诪"诪 讗祝 讛讜讗 讞讬讬讘 诇讛注诪讬讚讜 讘诪拽讜诐 讻诪讛讜 讙诐 讻谉 讜讬砖 讞讜诇拽讬谉 砖讗讬谉 讻讜诇诇讬谉 讘讘讬转 讻讝讛 讗诇讗 诪讚转 讗专讱 讜专讞讘 注诇 讛讚专讱 砖讘讗专谞讜:



讜谞砖诇诐 讛驻专拽 转"诇:



讛诪拽讘诇 砖讚讛 诪讞讘专讜 讜讻讜' 讻讘专 讘讬讗专谞讜 讘专讗砖 讛诪住讻转讗 注诇 讛讞诇拽 讛专讘讬注讬 砖讘讝讗转 讛诪住讻转讗 讛讬讜转讜 讗诪谞诐 讘讗 诇讘讗专 注谞讬谉 拽讘诇谞讜转 讜讗专讬住讜转 讜讚讬谞讬 讛诪爪专谞讜转 讜讚讬谉 驻专注讜谉 砖讻专 砖讻讬专 讜讗讬住讜专 讛讘讗 讗诇 讘讬转 讞讘专讜 诇注讘讜讟 注讘讜讟讜 讜砖讝讛 讛讞诇拽 讗诪谞诐 讬转讘讗专 讘讝讛 讛驻专拽 讜注诇 讝讛 讛爪讚 讬讞诇拽讜 注谞讬谞讬 讛驻专拽 砖诇砖讛 讞诇拽讬诐 讛专讗砖讜谉 讘讚讬谉 诪拽讘诇 砖讚讛 诪讞讘专讜 诪讛 讬砖 注诇讬讜 诇注砖讜转 讜讘诪讛 讛讜讗 讝讜讻讛 讘讜 讜讗诐 讗讬专注讜 讘讛 讗讜谞住 讗讜 驻砖注 讘讛 讛讬讗讱 讛讚讬谉 讜讬转讙诇讙诇 讘讝讛 讛讞诇拽 注谞讬谉 讚讬谞讬 讛诪爪专谞讜转 讛砖谞讬 讘注谞讬谉 砖讻专 砖讻讬专 注诇 讗讬讝讛 爪讚 注讜讘专 讘讗讞讜专讜 讛砖诇讬砖讬 讘讚讬谉 讛讘讗 讘转讜讱 讘讬转讜 砖诇 讞讘专讜 诇诪砖讻谞讜 注诇 讗讬讝讛 爪讚 讛讜讗 注讜讘专 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻诪砖驻讟 住讜讙讬讗转 讛转诇诪讜讚 讻诪讜 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讻讜讬谉 诇讘讗专 拽爪转 讚讘专讬诐 讛诪讜讟诇讜转 注诇 讛诪拽讘诇 诇注砖讜转诐 讜拽爪转 讚讘专讬诐 砖讛讜讗 讞讜诇拽 讘讛诐 注诐 讘注诇 讛拽专拽注 讬转专 注诇 讛转讘讜讗讛 讜讛讜讗 砖讗诪专 讛诪拽讘诇 砖讚讛 诪讞讘专讜 诪拽讜诐 砖谞讛讙讜 诇拽爪讜专 讬拽爪讜专 诇注拽讜专 讬注拽讜专 诇讞专讜砖 讗讞专讬讜 讬讞专讜砖 讛讻诇 讻诪谞讛讙 讛诪讚讬谞讛 讻砖诐 砖讞讜诇拽讬谉 讘转讘讜讗讛 讻讱 讞讜诇拽讬谉 讘转讘谉 讜讘拽砖 讻砖诐 砖讞讜诇拽讬谉 讘讬讬谉 讻讱 讞讜诇拽讬谉 讘讝诪讜专讜转 讜讘拽谞讬诐 讜砖谞讬讛诐 诪住驻拽讬谉 讗转 讛拽谞讬诐 讗诪专 讛专"诐 讛拽谞讬诐 砖砖谞讬讛诐 讞讬讬讘讬诐 诇住驻拽 讘讛诐 讛诐 砖住讜诪讻讬谉 讘讛诐 讛讙驻谞讬诐 讜讞讜诇拽讬谉 讗讜转诐 讘住讜祝 讛讝诪谉 讜讻讗诇讜 讗诪专 诪讚讜注 讞讜诇拽讬谉 讘拽谞讬诐 诪驻谞讬 砖砖谞讬讛诐 诪住驻拽讬谉 讗转 讛拽谞讬诐:



讗诪专 讛诪讗讬专讬 讛诪拽讘诇 砖讚讛 诪讞讘专讜 驻讬专讜砖 诪拽讘诇 讛讜讗 讘转讜专转 讗专讬住讜转 讗诇讗 砖讛讗专讬住讜转 住转诪讜 诇诪讞爪讛 讜讛诪拽讘诇 诇诪讞爪讛 诇砖诇讬砖 讜诇专讘讬注 讜诪"诪 讻诇 砖讗讬谞讜 谞讜转谉 讚讘专 拽爪讜讘 讗诇讗 诇驻讬 砖讛拽专拽注 诪讜爪讬讗 讛谉 诪讞爪讛 讛谉 砖诇讬砖 讛谉 专讘讬注 谞拽专讗 诪拽讘诇 讜讛谞讜转谉 讚讘专 讬讚讜注 讘讚诪讬诐 谞拽专讗 砖讜讻专 讜讛谞讜转谉 讚讘专 讬讚讜注 讘驻讬专讜转 谞拽专讗 讞讜讻专 讜讗诪专 注诇 讛诪拽讘诇 砖讚讛 诪讞讘专讜 诇注讘讚讛 讘住转诐 专"诇 砖诇讗 讛转谞讛 注诪讜 讘讚讘专讬诐 讗诇讜 讻诇讜诐 讛讻诇 讛讜诇讱 讗讞专 讛诪谞讛讙 诪拽讜诐 砖谞讛讙讜 诇拽爪讜专 讬拽爪讜专 驻讬' 砖讚讘专讬诐 讗诇讜 讞诇讜拽讬诐 诇驻讬 讛讚注讜转 砖诇 讘谞讬 讗讚诐 驻注诪讬诐 砖讘注诇 讛讘讬转 专讜爪讛 砖讬注拽专 诪砖专砖 诪驻谞讬 砖转讛讬讛 讗专爪讜 诪谞讜拽讛 讜砖讗讬谞讜 专讜爪讛 讘讝讘讜诇讛 讜驻注诪讬诐 砖讛讜讗 专讜爪讛 讘拽爪讬专讛 讻讚讬 砖讬砖讗专讜 讛砖专砖讬诐 讜讬讝讚讘诇 讛拽专拽注 讜讻谉 驻注诪讬诐 砖讛讗专讬住 专讜爪讛 讘拽爪讬专讛 讻讚讬 砖诇讗 讬专讘讛 讘讟专讞 讜驻注诪讬诐 砖讛讜讗 专讜爪讛 讘注拽讜专讛 讻讚讬 诇讛专讘讜转 讘转讘谉 讜讘拽砖 砖讛讜讗 讞讜诇拽 讘讛 注诪讜 讜诪讗讞专 砖讻谉 讗诐 砖谞讬讛诐 讞讜诇拽讬谉 讝讛 注诐 讝讛 讛讜诇讻讬谉 讘讛 讗讞专 讛诪谞讛讙 诇讞专讜砖 讗讞专讬讜 讬讞专讜砖 驻讬专讜砖 讗讞专 讛拽爪讬专讛 讗讜 讛注拽讬专讛 讻讚讬 诇讛驻讱 砖专砖讬 注砖讘讬诐 专注讬诐 砖讘讛 讜讬诪讜转讜 讜诇讗 讬砖讞讬转讜 讘爪诪讬讞转诐 讝专讬注讜转 讛注转讬讚讜转 诇讘讗 讜讻砖诐 砖讞讜诇拽讬谉 讘转讘讜讗讛 讻讱 讞讜诇拽讬谉 讘转讘谉 讜拽砖 讗诇讗 讗诐 讻谉 诪注讻讘 注诇 讝讛 转谞讗讬 讗讜 诪谞讛讙 讜讻谉 讻砖诐 砖讞讜诇拽讬谉 讘讬讬谉 讻讱 讞讜诇拽讬诐 讘讝诪讜专讜转 讜讘讗讜转诐 拽谞讬诐 讛诪注诪讬讚讬诐 讛讙驻谞讬诐 砖诇讗 诇讛转诇讻诇讱 讘注驻专 讛讗专抓 讜砖谞讬讛诐 诪住驻拽讬谉 讗转 讛拽谞讬诐:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

讗诪专 专讘讗 讛讗讬 诪讗谉 讚讗讙讬专 讘讬转讗 诇讞讘专讬讛 诇注砖专 砖谞讬诐 讜讗诪专 诇讬讛 谞拽讬讟转 讞诪砖 砖谞讬谉. 驻讬专砖 专砖"讬 讝"诇 砖注砖讛 讛诪砖讻讬专 诇砖讜讻专 砖讟专 砖讛砖讻讬专 诇讜 讘讬转讜 诇注砖专 砖谞讬谉 讗诇讗 砖诇讗 讻转讘讜 讝诪谉 讘砖讟专 诇讚注转 讛转讞诇转 讛砖谞讬诐 讛讗诇讜 讗讬诪转 讛讬讜 讜讗讞专 讻讱 讗诪专 诇讬讛 讛诪砖讻讬专 诇砖讜讻专 讚专转 讘讜 讞诪砖 砖谞讬谉 谞讗诪谉. 讜讗诪专讬谞谉 讗诇讗 诪注转讛 讗讜讝驻讬讛 诪讗讛 讝讜讝讬 讜讗诪专 诇讬讛 诇讜讛 驻专注谞讗 驻诇讙讗 讛讻讬 谞诪讬 讚诪讛讬诪谉. 讜诪讛讚专讬谞谉 讚诇讗 讚诪讬 讚讛转诐 砖讟专讗 诇讙讜讘讬讬谞讗 拽讗讬 讛讜讛 诇讬讛 诇诪讻转讘 转讘专讗 讗讘诇 讛讻讗 讗诪专 诇讬讛 诪砖讻讬专 诇讛讻讬 讻转讘转讬 诇讱 砖讟专讗 讻讬 讛讬讻讬 讚诇讗 转讬讞讝讬拽 注诇讗讬 讘讗专注讗讬 诇讜诪专 讚讝讘谞转讬讛 诪讬谞讗讬 讜讗讻诇转讛 砖谞讬 讞讝拽讛. 讜讛拽砖讜 讘转讜住驻讜转 讚讗讬 诪砖讜诐 讞砖砖 讞讝拽讛 注讘讬讚 砖讟专讗 讛讬讻讬 讬讛讘讬讛 诇砖讜讻专 讚讛讗 诪爪讬 讻讘讬砖 诇讬讛 讜诪讬诪专 诪讬谞讱 讝讘谞转讛. 讜注讜讚 诇诪讛 诇讜 讛讗讬 讟注诪讗 诇诪砖讻讬专 转讬驻讜拽 诇讬讛 讚拽专拽注 讘讞讝拽转 讘注诇讬讛 注讜诪讚转 讜注诇 讛砖讜讻专 诇讛讘讬讗 专讗讬讛 砖讬砖 诇讜 诇讚讜专 讘讜 注讚讬讬谉. 讜注讜讚 讚诇讬砖谞讗 讚谞拽讬讟转 讞诪砖 砖谞讬谉 诇讗 讗转讬 砖驻讬专. 诇讻讱 驻讬专砖讜 讻讬 讛砖讜讻专 讻转讘 诇诪砖讻讬专 砖谞转讞讬讬讘 诇讜 讘砖讻讬专讜转 讘讬转讜 砖诇 注砖专 砖谞讬诐 讜讻砖注讘专讜 讛讞诪砖 砖谞讬诐 讗诪专 诇讬讛 诇诪砖讻讬专 讻讘专 拽讘诇转 砖讻专讱 诇砖注讘专 讜讗祝 注诇 讙讘 讚诇讛讚讬讗 讗诪专讬谞谉 诇注讬诇 讚诇讗讞专 讝诪谞讜 谞讗诪谉 讗砖诪讜注讬谞谉 讚讛讻讗 谞诪讬 谞讗诪谉 讗祝 注诇 讙讘 讚讗讬讻讗 砖讟专 讘讬讚讜 讚诪砖讻讬专 砖讛讜讗 讻注讬谉 砖讟专 讞讜讘. 讜诪砖讜诐 讛讻讬 驻专讻讬谞谉 讗诪讗讬 诪讛讬诪谉 讘诪拽讜诐 砖讟专讗 讜讗讬 诪砖讜诐 讚讻讬讜谉 讚诇讗 讟注讬谉 讚驻专注 诇讬讛 诇讗 诪爪讬谞讜 诇讜诪专 诇讬讛 砖讟专讱 讘讬讚讗 讚诪砖讻讬专 诪讗讬 讘注讬 讗诇讗 诪注转讛 讗讜讝驻讬讛 诪讗讛 讝讜讝讬 讘砖讟专讗 讜讗诪专 驻专注谞讗 驻诇讙讗 讛讻讬 谞诪讬 讚诪讛讬诪谉 讜讛讗 讜讚讗讬 拽讬讬诪讗 诇谉 讚诇讗 诪讛讬诪谉. 讜诪讛讚专讬谞谉 讚诇讗 讚诪讬 砖讟专讗 讚讗 诇砖讟专 讞讜讘 讚注诇诪讗 讚讛转诐 诇讙讜讘讬讬谞讗 讘诇讞讜讚 拽讗讬 讜讻讬 讛讬讻讬 讚讻讬 驻专注 讻讜诇讬讛 讗讬讘注讬 诇讬讛 诇诪拽专注讬讛 讛讻讬 谞诪讬 讻讬 驻专注 诪拽爪转讬讛 讗讬讘注讬 诇讬讛 诇诪讻转讘 转讘专讗 注诇讬讛 讗讜 注诇 讙讘讬讛 讗讘诇 讛诇讗 讗驻讬诇讜 讻讬 驻专注讬讛 讻讜诇讬讛 诇讗 讬讻讜诇 诇诪拽专注讬讛 讚讛讗 讘注讬 诇讬讛 诪砖讻讬专 讛讛讜讗 砖讟专讗 诇诪讛讜讬 专讗讬讛 讚谞讞转 砖讜讻专 诇讛讛讬讗 讗专注讗 讘转讜专转 砖讻讬专讜转 讜诇讗 诇讬讞讝拽 注诇讬讛. 讜讝讛 驻讬专讜砖 谞讻讜谉. 讜诇驻讬 讛驻讬专讜砖 讛讝讛 讛谞讬 讙专住讬谞谉 讗讘诇 讛讻讗 诇讛谞讬 讻转讘讬转 讛讗讬 砖讟专讗 讻讬 讛讬讻讬 讚诇讗 讗讞讝讬拽 注诇讱 讗讬 谞诪讬 诇讛讻讬 讻转讘讬转 砖讟专讗 讚讗诪专 诇讬讛 讚诇讗 转讞讝讬拽 注诇讬. 讜诪讗谉 讚诇讗 讙专住 讚讗诪专 诇讬讛 讛讻讬 谞诪讬 驻讬专讜砖讛. 讛专讬讟讘"讗.  


讜讝讛 诇砖讜谉 讛专讗讘"讚: 讛讗 讚讗诪专 专讘 谞讞诪谉 讛讗讬 诪讗谉 讚讗讜讙专 诇讬讛 讘讬转讗 诇讞讘专讬讛 诇注砖专 砖谞讬谉 讜讻讜'. 诇讗 砖讛诪砖讻讬专 讻转讘 诇砖讜讻专 讗诇讗 砖讜讻专 讻转讘 诇诪砖讻讬专 讻讗讚诐 砖讻讜转讘 诇讞讘专讜 砖讟专 注诇 注爪诪讜 砖谞转讞讬讬讘 诇讜 讘砖讻专 讘讬转讜 诪注砖专 砖谞讬诐 讗诇讗 砖讝诪谉 讛驻专注讜谉 诪砖谞讛 诇砖谞讛 讜讗诐 讛讙讬注 诇住讜祝 讞诪砖 砖谞讬诐 讜讗诪专 讛砖讜讻专 驻专注转讬 砖讻专 讞诪砖 砖谞讬诐 谞讗诪谉 讜诇讗 谞讗诪专 讛讬讛 诇讜 诇讻转讜讘 砖讜讘专 讗讜 诇讻转讜讘 讘转讜讻讜 砖讛讜讗 驻专讜注 讻诪讜 砖讻讜转讘讬谉 讘讻诇 砖讟专讬 讞讜讘讜转 诇驻讬 砖讗讬谉 注讬拽专 砖讟专 讝讛 诇讙讜讘讬讬谞讗 讗诇讗 讻讬 讛讬讻讬 讚诇讗 诇讬讞讝讬拽 注讬诇讜讬讛 讛讜讗. 讜谞专讗讛 诇讬 讻讬 讛诪砖讻讬专 讘讬转 诇讞讘专讜 诇注砖专 砖谞讬诐 讻诇 讗讞讚 讻讜转讘 诇讞讘专讜 砖讟专 注诇 讗讜转讜 讛砖讻讬专讜转 讛诪砖讻讬专 讻讜转讘 诇砖讜讻专 讻讚讬 砖诇讗 讬讜讻诇 诇讛讜爪讬讗讜 注讚 注砖专 砖谞讬谉 讜讛砖讜讻专 讻讜转讘 诇诪砖讻讬专 讻诪讜 讻谉 讻讚讬 砖诇讗 讬讜讻诇 诇爪讗转 注讚 注砖专 砖谞讬诐. 讜注讜讚 砖转拽谞讛 讙讚讜诇讛 诇诪砖讻讬专 讘砖讟专 讝讛 砖诇讗 讬讜讻诇 诇讛讞讝讬拽 讘讜 讻讬 砖诪讗 讬讻讘讜砖 讛砖讟专 砖讻转讘 诇讜 讛诪砖讻讬专 讜讬讗诪专 诇拽讜讞 讛讜讗 讘讬讚讬. 讝讛讜 讛驻讬专讜砖 讛谞讻讜谉. 


讗诪专 专讘 谞讞诪谉 砖讜讗诇 讗讚诐 讻诇讬 讘讟讜讘讜 诇注讜诇诐 驻讬专砖 专砖"讬 讗诐 专讗讛 讗讚诐 讻诇讬 诇讞讘专讜 讜讻讜'. 注讚 讜讛讗讬 诇讗讜 讟讜讘 讛讜讗 讜诇驻讬 驻讬专讜砖 讝讛 专讘讜转讗 讚讗砖诪讜注讬谞谉 专讘 谞讞诪谉 讛讬讬谞讜 讚讻讬讜谉 讚讗诪专 讛砖讗讬诇谞讬 讻诇讬 讝讛 讘讟讜讘讜 砖谞讚专讜砖 诇砖讜谉 讛讚讬讜讟 讚讛讗讬 诇讬砖谞讗 诪砖诪注 砖讬砖转诪砖 讘讜 诇注讜诇诐 砖讻谉 诪砖诪注讜转 讛诇砖讜谉 讘讬谉 讘谞讬 讗讚诐. 讜诪讗讬 讚拽讗诪专 诪专谉 讚诇讛讻讬 讘注讬谞谉 讚拽谞讛 诪讬谞讬讛 讚诪砖讗讬诇 讚讗讬 诇讗讜 诪讻讬 讗讛讚专讬讛 砖讜讗诇 讻诇转讛 拽谞讬讜转 诪砖讬讻讛 讝讛 讗讬谞讜 诪讞讜讜专 讚讜讚讗讬 讻讬讜谉 讚诪砖讱 注诇 讚注转 砖讬讛讬讛 砖讗讜诇 诇讜 诇注讜诇诐 讘讗讜转讛 诪砖讬讻讛 讛讬讗 拽讜谞讛 诇讗讜转讛 砖注讛 讜诇讻诇 讛砖注讜转 砖讛讜讗 爪专讬讱 诇讜 砖讛专讬 讝讻讛 讘讜 讘诪砖讬讻讛 讝讜 诪注讻砖讬讜 诇讛讬讜转 诪讜砖讗诇 诇讜 转诪讬讚 讜讗讬谉 讝讛 讚讜诪讛 诇讗讜诪专 诇讞讘专讜 诪砖讜讱 讘讛诪讛 讝讜 讜诇讗 转拽谞讛 讗诇讗 诇讗讞专 砖诇砖讬诐 讬讜诐. 讜讬砖 砖驻讬专砖 讚讛讻讗 讛讻讬 拽讗诪专 讻讬 讛砖讜讗诇 讻诇讬 诪讞讘专讜 诇注讜诇诐 讻讙讜谉 砖讗诪专 诇讜 诇讞讘专讜 讛砖讗讬诇谞讬 拽专讚讜诐 讝讛 诇注讜诇诐 讜诪砖诪注讜转讜 砖讬砖转诪砖 讘讜 诇注讜诇诐 讻诇 讝诪谉 砖讛讜讗 爪专讬讱 诇讜 讜讛讜讛 住诇拽讗 讚注转讱 讚讗祝 注诇 讙讘 讚谞讗讘讚 讗讜 谞讗谞住 讘专砖讜转 砖讜讗诇 砖讬讛讬讛 讛砖讜讗诇 驻讟讜专 讞讚讗 讚讛讗 讻注讬谉 诪转谞讛 讛讜讗 讜注讜讚 讚讛讗 讻讬 讗讬转讘专 讜讗讬转谞讬住 诇砖讜讗诇 讛讜讗 讚讗讬转谞讬住 谞诪讬 讚讛讗 讛讜讛 诇讬讛 诇讗砖转诪讜砖讬 讘讬讛 讜诇讗 讛讜讛 诇讬讛 诇砖诇诐 讗诇讗 讚诪讬 讟讜讘转 讛谞讗讛 砖讬砖 讘讜 诇讘注诇讬诐 拽诪砖诪注 诇谉 专讘 谞讞诪谉 讚讻讬讜谉 讚讘诇砖讜谉 砖讗诇讛 拽讘诇讜 讛专讬 注诇讬讜 砖讜讗诇 讙诪讜专 诇讛转讞讬讬讘 讘讗讜谞住讬谉 讻砖讜讗诇 讘讜诇诪讗 讜讛讜讗 讚拽谞讜 诪讬谞讬讛 讚砖讜讗诇 讚讜讚讗讬 注诇 讛讗讞专讬讜转 拽谞讜 诪讬谞讬讛 讗讘诇 讗讬 诇讗 拽谞讜 诪讬谞讬讛 诪转谞讛 讛讬讗 讜讗讬谉 注诇讬讜 讗讞专讬讜转. 讗诪专 专讘 讗砖讬 讜诪讛讚专 诇讬讛 拽转讬讛 讻诇讜诪专 讚讻讬讜谉 讚谞砖讘专 诪讞讝讬专 诇讜 砖讘专讬讜 讜讗驻讬诇讜 诪讞诪转 诪诇讗讻讛 讬砖 诇讜 诇讛讞讝讬专 讛拽转讗 诇讘注诇讬诐 讻诪讜 砖诪讞讝讬专 诇讛诐 讙讜驻讜 砖诇 讻诇讬 讚拽转讗 讘转专 讻诇讬 讙专讬专 讜讗讬谉 讛砖讜讗诇 讬讻讜诇 诇注讻讘讜 诇砖讜诐 诇讜 讘专讝诇 讗讞专 诇讛砖转诪砖 讘讜. 讜讻谉 驻讬专砖 诪讜专谞讜. 
讜讗驻砖专 诇驻专砖 砖讗诐 砖讗诇 讗讚诐 诪讞讘专讜 讻诇讬 诪驻谞讬 砖诪讞讝讬拽 诇讜 讟讜讘讛 拽讜讚诐 诇讻谉 讜讗诪专 讛砖讗讬诇谞讬 讻诇讬 砖注砖讬转讬 注诪讱 讟讜讘讛 讛专讬 讛讜讗 注诇讬讜 砖讜讗诇 诇讛转讞讬讬讘 讘讗讜谞住讬谉 讜诇讗 讞砖讘讬谞谉 诇讬讛 讻砖讜讻专. 讜谞拽讟 诇注讜诇诐 讚讗驻讬诇讜 讛讞讝讬拽 诇讜 拽讜讚诐 诇讻谉 讟讜讘转 讛谞讗讛 讻讚讬 讛砖讻讬专讜转 讛专讗讜讬 诇讗讜转讛 诪诇讗讻讛 讜讗驻讬诇讜 住诪讜讱 诇砖讗诇讛 讛讘讗讛 讗讞专讬讛 讗驻讬诇讜 讛讻讬 砖讜讗诇 讛讜讬 讜诇讗 砖讜讻专. 讜讛讜讗 讚拽谞讜 诪讬谞讬讛 讚砖讜讗诇 讛讗 诇讗讜 讛讻讬 讗祝 注诇 驻讬 砖讘诇砖讜谉 砖讗诇讛 谞讟诇讜 讗讬谉 讝讛 讻砖讜讗诇 讚注诇诪讗 砖讻诇 讛谞讗讛 砖诇讜 砖讬讛讗 讞讬讬讘 讘讗讜谞住讬谉 讗诇讗 讚讬谞讜 讻砖讜讻专. 讗诪专 专讘 讗砖讬 讜诪讛讚专 诇讬讛 拽转讬讛 讻诇讜诪专 讗诐 谞砖讘专 讘讬讚讜 拽讜讚诐 砖讬注砖讛 诪诇讗讻讛 讛专讗讜讬讛 诇讗讜转讛 讟讜讘讛 砖注砖讛 诇讜 诪讞讝讬专 诇讜 砖讘专讬讜 诪讬讚 诪讛 砖讗讬谉 讻谉 讘砖讜讻专 讚注诇诪讗 砖讗诐 讬砖 讘讚诪讬讜 诇讬拽讞 讗讜 诇砖讻讜专 讬拽讞 讜讬砖讻讜专 讻讚讗诪专讬谞谉 讘诪讬 砖砖讻专 讞诪讜专 讜诪转讛 讜讟注诪讗 诪砖讜诐 讚讛讻讗 讗祝 诇注谞讬谉 讝讛 讚讬谉 砖讜讗诇 讬砖 诇讜 讻讬讜谉 讚拽谞讜 诪讬谞讬讛. 讻谉 谞专讗讛 诇讬 诇讛诇讻讛 讗讘诇 诇讗 诇诪注砖讛. 讛专讬讟讘"讗. 


讜讝讛 诇砖讜谉 讛专讗讘"讚: 讛讗 讚讗诪专 专讘 谞讞诪谉 砖讜讗诇 讗讚诐 讘讟讜讘讜 讜注讜诇诐 讜讛讜讗 讚拽谞讜 诪讬谞讬讛. 讬砖 诪驻专砖讬诐 讗驻讬诇讜 讘住转诐 砖讬讗诪专 诇讜 讘讟讜讘转讱 砖讛讬转讛 讙讚讜诇讛 注诇讬 讛砖讗讬诇谞讬 拽专讚讜诪讱 讜诇讗 讗诪专 诇讜 诇讬讜诐 讗讞讚 讜诇讗 诇砖谞讬诐 讗诇讗 讘住转诐 讜转讜驻住 讗讜转讛 讻诇 讛讬诪讬诐 砖讛讬讗 爪专讬讻讛 诇讜 讗驻讬诇讜 砖谞讛 讜讗驻讬诇讜 砖谞转讬诐 讻讬 诪讗讞专 砖拽谞讛 诪诪谞讜 注诇 讝讛 讜讚讗讬 注诇 讝诪谉 讗专讜讱 拽谞讛 诪讬讚讜. 讜讗谞讬 爪专讬讱 诇讬讚注 讗诐 讬讜讻诇 讛诪砖讗讬诇 诇拽讞转 讗讜转讛 砖诇讗 讘砖注转 诪诇讗讻转讜 砖诇 砖讜讗诇 讗诐 讬讗诪专 诇讜 讛诪砖讗讬诇 诇讗 讛砖讗诇转讬讛 诇讱 讗诇讗 诇诪诇讗讻转讱 讗讘诇 诇讛爪谞讬注 讘讘讬转 诇讗 讜注讻砖讬讜 砖讗讬谞讛 爪专讬讻讛 诇讱 讜爪专讬讻讛 诇讬 讗拽讞谞讛 讜讻砖转爪讟专讱 诇讛 转拽讞 讗讜转讛 讗讜 砖诪讗 讬讗诪专 诇讜 讛砖讜讗诇 砖诪讗 转砖讘专 讘诪诇讗讻转讱. 讜讬砖 诪驻专砖讬诐 讘诪驻专砖 讜讗讜诪专 讛砖讗讬诇谞讬 拽专讚讜诪讱 诇讻诇 诪诇讗讻转讬 转讜驻住 讗讜转讛 诇注讜诇诐 砖诇讗 讬讗诪专 诇诪诇讗讻讛 讗讞转 讗诇讗 诇讻诇 诪诇讗讻讜转讬讜 注讚 砖转砖讘专. 讜讙诐 诇讝讛 讗谞讬 砖讜讗诇 讛砖讗诇讛 讗诐 讬讜讻诇 诇拽讞转 讗讜转讛 砖诇讗 讘砖注转 诪诇讗讻讛. 讗诪专 专讘 讗砖讬 讜诪讛讚专 诇讬讛 拽转讬讛. 讬砖 诪驻专砖讬诐 讛砖讘专讬诐 讻砖转砖讘专 诪讞讝讬专诐 诇讜. 讜讬砖 诪驻专砖讬诐 砖讗驻讬诇讜 谞砖讘专讛 诪转拽谞讛 讜注讜砖讛 讘讛 讗讜 注讜砖讛 讘砖讘专讛 讛诪诇讗讻讛 砖讛诐 专讗讜讬谉 诇讛 注讚 砖诇讗 讬砖讗专 讗诇讗 讬讚 讛拽专讚讜诐 讘诇讘讚 讜讻砖转砖转诇诐 讻讜诇讛 诪讞讝讬专讛 诇讜 讻讬 讗讬谞谞讜 注讜讚 讘砖诐 拽专讚讜诐 讜诇讗 讘砖讘专讬 拽专讚讜诐 讜拽转讗 讚诪讙诇讗 讛讗诪讜专 讘诪拽讜诐 讗讞专 诪住讬讬注 诇讝讛 讛驻讬专讜砖 讻讬 讛讜讗 讘讬转 讬讚 讜诇讗 砖讘专讬诐. 注讚 讻讗谉. 
讜讝讛 诇砖讜谉 讛专砖讘"讗: 驻讬专砖 专砖"讬 讘砖讗诪专 诇讜 讘诇砖讜谉 讝讛 讛砖讗讬诇谞讬 拽专讚讜诪讱 讘讟讜讘讜 讚诪砖诪注 讻诇 砖讛讜讗 讟讜讘 讜诇驻讬讻讱 谞专讗讛 砖驻讬专砖 讛讜讗 讜诪讛讚专 诇讬讛 拽转讬讛 砖讘专讬讜 讻诇讜诪专 讬讞讝讬专谞讜 诇讜 讻砖讬砖讘专. 讗讘诇 讛专讗讘"讚 驻讬专砖 砖讗讜诪专 诇讜 讛砖讗讬诇谞讬 讘讟讜讘转讱 砖讛讬讗 讙讚讜诇讛 注诇讬 讜诇驻讬讻讱 诪砖转诪砖 讘讜 讜讛讜诇讱 诇注讜诇诐 讜讗驻讬诇讜 谞砖讘专 诪转拽谞讜 讜诪砖转诪砖 讘讜 讜讗讬谞讜 诪讞讝讬专 诇讜 诇注讜诇诐 讗诇讗 讛拽转讗 砖讛讜讗 讛讘讬转 讬讚 讻讚讗诪专讬谞谉 拽转讗 讚诪讙诇讗. 注讚 讻讗谉. 
讜讝讛 诇砖讜谉 专讘讬谞讜 讞谞谞讗诇: 讗诪专 专讘 谞讞诪谉 砖讜讗诇 讘讟讜讘讜 诇注讜诇诐 讗诪专 专讘 诪专讬 讜讛讜讗 讚拽谞讜 诪讬谞讬讛 讗诪专 专讘 诪专讬 讜诪讛讚专 诇讬讛 拽转讬讛. 驻讬专讜砖 讬砖 诇砖讜讗诇 诇讛砖转诪砖 讘讻诇讬 砖砖讗诇讜 诇注讜诇诐 讘讟讜讘讛 砖讛讞讝讬拽 诇诪砖讗讬诇 讻砖讛砖讗讬诇讜 讜讛谞讬 诪讬诇讬 讘转砖诪讬砖 砖讗讬谞讜 诪讻诇讛 讗讜转讜 讛讻诇讬. 讜讗住讬拽谞讗 讜讛讜讗 讚拽谞讜 诪谉 讛诪砖讗讬诇 砖讛砖讗讬诇讜 讻讬 讬砖转诪砖 讘讜 讘讻诇 诪诇讗讻讛 砖讬讞驻讜抓 讬砖 诇讜 诇讛砖转诪砖 讘讜 讘讻诇 诪诇讗讻讛 讜讗祝 注诇 驻讬 砖讛讜讗 讞住专 讜讻诇讛 讜讗诐 诇讗 谞砖讗专 诪诪谞讜 讗诇讗 讬讚讜 砖诇 讗讜转讜 讛讻诇讬 讜讘诇讛 讜讞住专 讛讻诇讬 诪讞诪转 诪诇讗讻讛 砖讛讬讛 诪砖转诪砖 讘讜 诪讞讝讬专 诇讜 讗讜转讜 讛讬讚 讜驻讟讜专 讜讝讛讜 砖讗诪专 专讘 讗砖讬 讜诪讛讚专 诇讬讛 拽转讬讛. 注讚 讻讗谉. 


讻转讘 讛专诪"讱 讜讝讛 诇砖讜谞讜: 砖讜讗诇 讗讚诐 讘讟讜讘讜 诇注讜诇诐 讜讻讜'. 讜爪专讬讱 注讬讜谉 讘拽专拽注 讛讬讻讗 讚讗讜砖诇讬讛 讘讬转讬讛 讘讛讗讬 诇讬砖谞讗 讜讗讞讝讬拽 讘讬讛 讻讬 讛讬讻讬 讚诇讬拽讜诐 讘讬讛 讗讬 讗诪专讬谞谉 讚拽谞讬讬讛 诇讙诪专讬 讜诇讗 诪爪讬 讗驻讜拽讬 诪讬谞讬讛 诇注讜诇诐 讻诇 讬诪讬 讞讬讬讛 讻讬讜谉 讚拽谞讜 诪讬谞讬讛 讚诪砖讗讬诇 诇讬讛 讘讟讜讘讜 讜讻谉 谞专讗讛 讗讜 讚讬诇诪讗 住转诐 砖讻讬专讜转 讘讬转 讗讜 拽专拽注 砖谞讬诐 注砖专 讞讚砖 讜讞谞讜转 砖诇 谞讞转讜诪讬谉 讗讜 砖诇 爪讘注讬诐 砖诇砖 砖谞讬诐 讜讻讬 砖诇讬诐 讛讗讬 讝讬诪谞讗 诪爪讬 诇讗驻讜拽讬讛 讗讜 讚讬诇诪讗 诇讗 砖谞讗 拽专拽注 诪诪讟诇讟诇讬. 讜讗诐 转诪爪讗 诇讜诪专 诇讗 砖谞讗 讗讻转讬 诪讬讘注讬讗 诇谉 讗讬 诪爪讬 诇讝讘讜谞讬讛 讛讗讬 诪砖讗讬诇 诇讛讛讜讗 讘讬转讗 讗讜 诇讗 讻讚讬谉 诪砖讻讬专 讜讻谉 谞专讗讛 诇讜诪专 讚诇讗 诪爪讬 诇讝讘讜谞讬讛 讛讗讬 诪砖讗讬诇. 诪讬讛讜 驻砖讬讟讗 讚砖讜讗诇 诇讗 诪爪讬 诇讝讘讜谞讬讛 讚诇讙讜驻讬讛 讛讜讗 讚讗讜砖诇讬讛 讗讘诇 诇讝讘讜谞讬讛 诇讗 讗讜砖诇讬讛 诪讬讚讬 讜讗砖转讻讞 讚讝讘讬谉 讚诇讗讜 讚讬诇讬讛 讜讗转讬 讗讬讛讜 讜诪驻讬拽 诇讬讛 诪讬谞讬讛 讚诇讜拽讞 讘讬谉 讘拽专拽注 讘讬谉 讘诪讟诇讟诇讬谉 讜爪专讬讱 注讬讜谉. 讜讻诇 讛谞讬 讚拽谞讜 诇讬讛 诇讛讛讜讗 诪讬讚讬 讘砖讗诇讛 爪专讬讻讬 诇诪拽谞讗 诪讬谞讬讛 讚诪砖讗讬诇. 注讚 讻讗谉. 
讛讻讬 讙专住讬谞谉: 驻专讚住讗讬 专驻讬拽 讜讗讝讬诇 讻诇 驻专讚讬住讬 讚讗讬转 诇讬讛 讗讘诇 讛讬讻讗 讚讗诪专 诇讬讛 驻专讚讬住讬 诇讗 专驻讬拽 讘讬讛 讗诇讗 转专讬 驻专讚讬住讬 讜讻讚诪砖诪注 讘驻专拽 讛诪讜讻专 讗转 讛讘讬转. 讜讬砖 住驻专讬诐 讚讙专住讬 讛讻讗 讛讻讬 讘讛讚讬讗: 驻专讚讬住讬 专驻讬拽 讘讬讛 转专讬 驻专讚讬住讬. 驻专讚讬住讗讬 专驻讬拽 讜讗讝讬诇 讻诇 驻专讚讬住讬 讚讗讬转 诇讬讛. 讛专砖讘"讗 讝"诇. 


讛讗讬 诪讗谉 讚讗诪专 诇讬讛 诇讞讘专讬讛 讗讜砖诇谉 讙专讙讜转讗 讜讻讜'. 注讚 讜讛讜讗 讚拽谞讜 诪讬谞讬讛. 驻讬专砖 专砖"讬 讝"诇 讚讗讬 诇讗 拽谞讜 诪讬谞讬讛 讚讬讘讜专讗 讛讜讗 讘注诇诪讗 讜诪爪讬 诇诪讛讚专 讘讬讛. 讜讗讬谉 驻讬专讜砖 讝讛 诪讞讜讜专 讚讛讗 驻砖讜讟 讚砖讗诇转 拽专拽注 讗讬谞讜 讗诇讗 讘讞讝拽讛 讜讘砖讟专. 讜讬砖 诇讜诪专 讚讗住讬驻讗 讘诇讞讜讚 拽讗讬 讚讻讬 讗诪专 诇讬讛 讘讬 讙专讙讜转讗 讚讘注讬 诇诪讝讻讬 讘讻讜诇讛 讗专注讗 诇诪注讘讚 讘讛 讻诪讛 讙专讙讜转讬 注讚 讚诪转专诪讬 诇讬讛 讘注讬谞谉 讚拽谞讜 诪讬谞讬讛 讚讛砖转讗 注诇 讻诇 讙讜驻讗 砖诇 拽专拽注 拽谞讜 诪讬讚讜 砖讬讛讗 诪讜砖讗诇 诇讻讱 讚讗讬 诇讗 讗祝 注诇 讙讘 讚讻讬 讞驻专 讞讚 讙专讙讜转讗 讞讝拽讛 讛讬讗 讜讛拽专拽注 谞拽谞讛 讘讞讝拽讛 诇讗 诪讛谞讬讗 讛讛讬讗 讞讝拽讛 诪谉 讛住转诐 讗诇讗 诇讛讛讬讗 讙专讙讜转讗 讘诇讞讜讚 讜诇讗讜 诇诪讝讻讬 讘讻讜诇讛 讗专注讗 诇诪注讘讚 讘讛 讙专讙讜转讗. 讜诪讬讛讜 拽谞讬谉 诇讗讜 讚讜拽讗 讚讛讜讗 讛讚讬谉 讗诐 讛讞讝讬拽 讘驻讬专讜砖 讘讙专讙讜转讗 讞讚讗 诇诪讝讻讬 讘讻诇 讛砖讚讛 注讚 讚诪转专诪讬 诇讬讛 讙专讙讜转讗 讻谉 驻讬专砖 专讘讬谞讜 讜讗驻砖专 砖诇讝讛 谞转讻讜讜谉 专砖"讬. 讛专讬讟讘"讗. 
讻转讘 讛专诪"讱 讜讝讛 诇砖讜谞讜: 讜讛讻讗 谞诪讬 诪讬讞讝讬 诇讜诪专 讚诇讗 诪爪讬 诪讞讜讬讬 讘讬讚讬讛 诇注诇诐 讚诇讗 诇讬讚诇讬 诪讛讛讜讗 讙专讙讜转讗 讗讬 讗诪专 诇讬讛 讗讜砖诇谉 讘讟讜讘讱 讻驻讬 谞讚讘转讱 讜爪专讬讱 注讬讜谉. 注讚 讻讗谉. 


讗讬 讚讗诪专 讘讬转 讝讛 谞驻诇 讗讝讚讗 诇讬讛. 驻讬专讜砖 讜谞讜转谉 诇讜 砖讻讬专讜转 讬诪讬诐 砖讚专 讘讜 讜讗讬谉 诇讛诐 讝讛 注诇 讝讛 讻诇讜诐. 讗讬讻讗 讚拽砖讬讗 诇讬讛 讛讗 讚讗诪专谉 诇注讬诇 讘驻专拽 讛讗讜诪谞讬谉 讗讬 讚讗诪专 诇讬讛 讞诪讜专 讝讛 讗诐 讬砖 讘讚诪讬讛 诇讬拽讞 讬拽讞 诇砖讻讜专 讬砖讻讜专 讛讻讗 谞诪讬 讬诪讻讜专 讜讬砖讻讜专 讗讜 讬拽讞 讜讬讘谞讛. 诇讗讜 拽讜砖讬讗 讛讬讗 讚诇讗 讚诪讬 砖讻讬专讜转 讞诪讜专 诇砖讻讬专讜转 讘讬转 讞讚讗 砖诇讗 注诇讛 注诇 讚注转 诇诪讻讜专 讘讬转讜 讚诇讗 注讘讬讚讬 讗讬谞砖讬 讚讝讘谞讬 讚讬专转讬讬讛讜 诪驻谞讬 砖讻专讜 砖诇 讝讛 讗讘诇 讛转诐 诇讝讘讜谞讬 拽讗讬 讜讗讬讛讜 谞诪讬 讝讘讜谞讬 诪讝讘讬谉 诇讬讛. 讜注讜讚 讚讛转诐 讞诪讜专 讝讛 拽讗诪专 讘讬谉 讞讬 讜讘讬谉 诪转 讞诪讜专 讛讜讗 讜诪砖转注讘讚 诇讬讛 讗讘诇 讛讬讗 讘讬转 讝讛 讗诪专 诇讜 讜讗讬谉 讻讗谉 讗讜转讜 讘讬转 砖讛专讬 谞驻诇 讜诇讗讜 讘讬转 讛讜讗 讻谉 谞专讗讛 诇讬. 讛专诪讘"谉. 


讜讝讛 诇砖讜谉 讛专讬讟讘"讗: 讛讬讻讬 讚诪讬 讗讬 讚讗诪专 诇讬讛 讘讬转 讝讛 讜讻讜'. 讚注转 专讘讬谞讜 讛讗 讚讗诪专讬谞谉 谞驻诇 讗讝讚讗 诇讙讘讬讛 讗诪专讬谞谉 讜讞讬讬讘 讛砖讜讻专 诇驻专讜注 讛砖讻讬专讜转 讜讗祝 注诇 驻讬 砖注讚讬讬谉 诇讗 谞转谉 讛专讬 讝讛 讻诇讜拽讞 拽专拽注 讘讬转 讜谞驻诇 拽讜讚诐 砖讬驻专注 讚诪讬讜. 讗讘诇 讛专诪讘"谉 讻转讘 讚谞驻诇 讗讝讚讗 砖讗讬谉 讞讬讬讘 诇讛注诪讬讚 诇讜 讘讬转 讗讘诇 讜讚讗讬 讗讬讜 诇讜 诇驻专讜注 砖讻专 讗诇讗 注诇 诪讛 砖讚专 讘讜 讜讗驻讬诇讜 谞转谉 讻讘专 诪讛讚专讬谞谉 诇讬讛 讜讚讜拽讗 谞驻诇 讗讝讚讗 砖谞驻诇 诇讗讞专 砖讬专讚 诇转讜讻讜 讗讘诇 讗诐 谞驻诇 拽讜讚诐 诇讻谉 讜拽讜讚诐 砖谞转拽讬讬诐 讛砖讻讬专讜转 诇讗 诪爪讬 讬讛讬讘 诇讬讛 讘讬转 谞驻讜诇 讚讗讚注转讗 讚讘谞讬 诇讬讛 讛讜讗 讚讗讙专 讜讻砖诐 砖谞转讞讬讬讘 诇讛注诪讬讚 讘讜 讚诇转讜转 讜讻讜' 讻讻转讜讘 讘谞诪讜拽讬 讬讜住祝 讜讻谉 讚注转 专讘讬谞讜. 注讚 讻讗谉. 讜注讬讬谉 诇拽诪谉 讘驻专拽 讛诪拽讘诇 讚讘讜专 讛诪转讞讬诇 讜讗诪讗讬 诇讬诪讗 诇讬讛 砖诪讗 讘注诇诪讗. 讛专讬讟讘"讗. 


讜讻转讘 讛专诪"讱 诇注谞讬谉 驻住拽 讜讝讛 诇砖讜谞讜: 讗诪专 诇讬讛 讘讬转 讝讞 讗谞讬 诪砖讻讬专 诇讱 讜谞驻诇 讗讬谞讜 讞讬讬讘 诇讛注诪讬讚 诇讜 讘讬转. 诪讬讛讜 谞专讗讛 诇讜诪专 砖讗诐 专爪讛 讛砖讜讻专 诇讛讜爪讬讗 注诇讬讛 讛讜爪讗讜转 诪砖诇讜 讻讚讬 砖讬讜讻诇 诇讚讜专 讘讛 注讚 讝诪谞讜 讗讬谉 讘注诇 讛讘讬转 讬讻讜诇 诇注讻讘 注诇讬讜 讜讗讬 诇讗 注讘讬讜 砖讜讻专 讛讻讬 诪谞讻讬 诇讬讛 讛讬讗讱 讗讙专讬讛 诪讛讗讬 讬讜诪讗 注讚 住讜祝 讝讬诪谞讬讛 讜谞驻讬拽 诪讛砖转讗 讜爪专讬讱 注讬讜谉. 讜讗讬 讗诪专 诇讬讛 讘讬转 讻讝讛 讗谞讬 诪砖讻讬专 诇讱 讜谞驻诇 讞讬讬讘 诇讛注诪讬讚 诇讜 讘讬转 讗讞专 讻诪讜转讛 讻诪讚转 讗专讻讜 讜诪讚转 专讞讘讜 讜诪谞讬谉 驻转讞讬讜 讜讞诇讜谞讜转讬讜. 讜讗讬 讛讛讜讗 讘讬转 拽讗讬 讗讙讜讚讗 讚谞讛专讗 诪讬讞讬讬讘 谞诪讬 诇讛注诪讬讚 诇讜 讘讬转 讗讞专 讻诪讜讛讜 讗讙讜讚讗 讚谞讛专讗 讜爪专讬讱 注讬讜谉. 讜讗诐 讗讬谉 诇讜 讬砖讻讜专 诇讜 诪讗讞专讬诐. 讜讗诐 诇讗 诪爪讗 讜诇讗 专爪讛 诇讘谞讜转 谞专讗讛 诇讜诪专 讚诇讗 诪讞讬讬讘 诇讬讛 讘讗讙专讬讛 讻诇诇 讜讗祝 注诇 讙讘 讚驻专注讬讛 诪注讬拽专讗 诪爪讬 讗驻讜拽讬讛 诪讬谞讬讛 讻讬 讛讛讬讗 讚讗诪专讬谞谉 诇注讬诇 讘驻专拽 讛讗讜诪谞讬谉 讙讘讬 住驻讬谞讛 讝讜 讜讬讬谉 住转诐 讛讻讗 谞诪讬 诇讗 砖谞讗. 讜诇讗 注讜讚 讗诇讗 讗驻讬诇讜 讛讬讻讗 讚讗诪专 诇讬讛 讘讬转 讝讛 讜谞驻诇 讚讗诪专讬谞谉 讚讗讬谞讜 讞讬讬讘 诇讛注诪讬讚 诇讜 讘讬转 讗讞专 讬砖 诇讜诪专 讚讗祝 注诇 讙讘 讚讗诪专 诇讬讛 诪砖讻讬专 诪讜拽讬诪谞讗 诇讱 讘讬转讗 讗讞专讬谞讗 讻讬 讛讗讬 诇讗 诪拽讘诇 诇讛 砖讜讻专 诪讬谞讬讛 讗讬 诇讗 讘注讬 讜诇讗 诪讞讬讬讘 讘讗讙专讬讛 讗诇讗 注讚 讛讛讜讗 讬讜诪讗. 讜讬讜转专 讛讬讛 拽专讜讘 诇讜诪专 讚讗驻讬诇讜 讗讙专讬讛 诪注讬拽专讗 诇讗 讬讛讬讘 诇讬讛 讻讚讬谉 住驻讬谞讛 讝讜 讜讬讬谉 住转诐 讚讛讜讗 讗讬谞讜 诪注诇讛 诇讜 住驻讬谞讛 讜讛讜讗 讗讬谞讜 谞讜转谉 诇讜 砖讻专 讻诇诇. 讜爪专讬讱 注讬讜谉. 注讚 讻讗谉.
住诇讬拽 驻专拽 砖诪讬谞讬 讛砖讜讗诇 
驻专拽 转砖讬注讬 


讘转讘谉 讜讘拽砖 讗讜转讜 砖谞拽爪抓 注诐 讛砖讘讜诇转 拽专讜讬 转讘谉 讜讻讜'. 讜讻谉 讘诪爪专讬诐 转讘谉 讗讬谉 谞讬转谉 诇注讘讚讬讱 讻讬 诪转讞诇讛 讛讬讜 谞讜转谞讬谉 诇讛诐 转讘谉 诪转讜讱 讛讘讬转 讜讻砖诇讗 谞转谞讜 诇讛诐 讛讜爪专讻讜 诇拽讜砖砖 拽砖 诪谉 讛诪讞讜讘专 讜讘讙诪专讗 讚拽讗诪专 讘注讬谞讗 讚转讬转讘谉 讗专注讗 讜讻讜' 讻讻转讜讘 讘转讜住驻讜转 讗诇讗 讚讘诇砖讜谉 转诇诪讜讚 讗讬谞讜 诪讞诇拽 讘讬谉 转讘谉 诇拽砖. 讜注讜讚 砖专讙讬诇讜转 诇注砖讜转 讗砖驻讛 讜讻讜'. 讛专讗"砖 讝"诇. 


诪拽讜诐 砖谞讛讙讜 诇拽爪讜专 讜讻讜'. 讛讗讬 讚诇讗 拽驻专讬讱 注诇讛 讘讙诪专讗 驻砖讬讟讗 讻讚驻专讬讱 讘讞专讬砖讛 诪砖讜诐 讚转谞讬 注诇讛 讜砖谞讬讛诐 诪注讻讘讬诐 讝讛 注诇 讝讛 诪讛 砖讗讬谉 诇讜诪专 讻谉 讘讞专讬砖讛. 诪讗讬 讜砖谞讬讛诐 诪注讻讘讬谉 讝讛 注诇 讝讛 讻诇讜诪专 讻讬讜谉 讚转谞讬 诪拽讜诐 砖谞讛讙讜 诇拽爪讜专 讗讬谞讜 专砖讗讬 诇注拽讜专 讜讻讜' 讗诇诪讗 讗讬讻讗 讟注诪讗 讚注讬讻讜讘讗 讘讻诇 讞讚讗 讜讞讚讗 讜讻讬讜谉 讚讛讻讬 讛讜讗 驻砖讬讟讗 讚诪注讻讘讬 讗讛讚讚讬. 讜砖谞讬 诇讬讛 诪讛 讟注诐 拽讗诪专 诪讛 讟注诐 讗讬谞讬 专砖讗讬 讘讻诇 讞讚讗 讜讞讚讗 诪砖讜诐 讚砖谞讬讛诐 诪注讻讘讬谉 讝讛 注诇 讝讛 讻诇讜诪专 诪驻谞讬 砖讬砖 讟注诐 诇注讻讘 讝讛 注诇 讝讛 讜诇讗 讬诪转讬谉 注讚 砖讬注讻讘 注诇讬讜 讻讬 讗讬谉 专砖讜转 诇讗讚诐 砖讬注砖讛 砖诇讗 讻讚讬谉 讜讬讗诪专 砖诇讗 讬拽驻讬讚讜 注诇讬讜. 讛专讗讘"讚 讝"诇. 


讻砖诐 砖讞讜诇拽讬谉 讘转讘讜讗讛 讜讻讜'. 转诪讬讛 诇讬 诪讗讬 拽讗诪专 讚讛讗 转谞讗 讛讻诇 讻诪谞讛讙 讛诪讚讬谞讛 讜讗诐 谞讛讙讜 诇讞诇讜拽 讘转讘谉 讞讜诇拽讬谉 讜讗诐 诇讗讜 讗讬谉 讞讜诇拽讬谉 讜讻讚讗诪专讬谞谉 讘讙诪专讗 讗诪专 专讘 讬讜住祝 讘讘讘诇 谞讛讜讙 讚诇讗 讬讛讘讬 转讬讘谞讗 诇讗专讬住讗. 讜诪住转讘专讗 讚讘诪拽讜诐 讞讚砖 砖讗讬谉 砖诐 诪谞讛讙 拽讗诪专 讻诇讜诪专 讜讘诪拽讜诐 砖讗讬谉 砖诐 诪谞讛讙 诪谉 讛讚讬谉 讞讜诇拽讬谉 讘转讘谉 讜讘拽砖 讻砖诐 砖讞讜诇拽讬谉 讘转讘讜讗讛. 讛专砖讘"讗. 


讜讘讛谞讱 拽诪讗讬 讘注讬专 讞讚砖讛 诇讗 讚讬讬谞讬谞谉 讘讛讜 诪讬讚讬. 讛专"谉. 


讜讝讛 诇砖讜谉 讛专讬讟讘"讗: 讻砖诐 砖讞讜诇拽讬谉 讜讻讜'. 诇讗 谞爪专讻讗 讗诇讗 诪砖讜诐 注讬专 讞讚砖讛 讜讻讜' 讜讻谉 驻讬专砖 讛专砖讘"讗. 讜讗砖诪讜注讬谞谉 转谞讗 讚讝诪讜专讜转 驻讬专讬 谞讬谞转讜 讜讛讜讗 讛讚讬讜 诇讝专讚讬诐 讜拽专住讜诪讬 讗讬诇谞讜转. 讜讛讜讗 讛讚讬谉 讘诪砖讻讜谞转 讻专诐 砖讗讜讻诇 驻讬专讜转 讛讝诪讜专讜转 讘讻诇诇 讻讬讜谉 讚驻讬专讬 谞讬谞讛讜 讜讻谉 讛诪谞讛讙 驻砖讜讟. 注讚 讻讗谉. 


诪讛 讟注诐 拽讗诪专. 驻讬专讜砖 讚讗讬 诇讗 讛讜讛 诇讬讛 讟注诪讗 讚诪住转讘专 诇讗 讛讜讬 拽驻讚讗 拽驻讬讚讗 讚讝讛 谞讛谞讛 讜讝讛 讗讬谞讜 讞住专 讛讜讗 讜讻讜驻讬谉 讗讜转讜 注诇 诪讚转 住讚讜诐. 砖讬讟讛.





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 谞拽讬讟转 讛' 讻讜' 讜讗讬谉 讛砖讟专 讘讬讚讱 讗诇讗 讻讚讬 砖诇讗 讗讻讞砖 诇讱 讞砖讘讜谉 讛砖谞讬诐 讻讜' 注讻"诇 讬砖 诇讚拽讚拽 讚讗讻转讬 讻讬讜谉 砖讗讬谉 讻转讜讘 讘砖讟专 诇讗 转讞讬诇转 讛砖谞讬诐 讜诇讗 住讜驻谉 讛专讬 讬讜讻诇 诇讻讞砖 讻诇 讞砖讘讜谉 讛砖谞讬诐 诇讜诪专 砖讻讘专 讚专转 讘讻讜诇谉 讜讬砖 诇讜诪专 砖讛讬讬转 住讘讜专 砖讬讚注讜 讛注讜诇诐 讘讗讬讝讛 讝诪谉 砖讬专讚转 诇拽专拽注 讝讜 讜注讜讚 砖注讻"驻 讬讚注讜 讘诪拽爪转 讛砖谞讬诐 讗诐 讛讬讛 讚专 讗诐 诇讗 讜诇讗 讬讜讻诇 注转讛 诇讻讞砖 讘讻讜诇谉 讜讚讜"拽:


讘讗"讚 注砖专 砖谞讬诐 讘拽' 讚讬谞专讬诐 注砖专讛 讚讬谞专讬诐 讘讻诇 砖谞讛 讜讗讞专 讻讜' 注讻"诇 讬砖 诇讚拽讚拽 讻讬讜谉 讚诇专讘 谞讞诪谉 拽讬讬诪讬谞谉 讜拽专拽注 讘讞讝拽转 讘注诇讬讛 注讜诪讚转 讜讗驻讬' 讗驻讬讱 诪讬驻讱 讗"讻 讛讻讗 谞诪讬 讗讬转 诇谉 诇诪转驻住 诇砖讜谉 专讗砖讜谉 注砖专讛 砖谞讬诐 讘诪讗讛 讚讬谞专讬诐 讚拽专拽注 讘讞讝拽转 讘注诇讬讛 拽讬讬诪转 讜讻讬讜谉 讚讗讬谉 砖讻讬专讜转 诪砖转诇诪转 讗诇讗 诇讘住讜祝 讛讜讛 诇讬讛 转讜讱 讝诪谞讜 讜讗讬谉 讛砖讜讻专 谞讗诪谉 讻讚讗诪专讬谞谉 诇注讬诇 讜讬砖 诇讜诪专 讚讛讻讗 讜讚讗讬 讗讬转 诇谉 诇诪讬诪专 讚驻专讜砖讬 拽诪驻专砖 讚讛"拽 诪讗讛 讚讬谞专讬诐 诇讬' 砖谞讛 讗讱 砖转砖诇诐 诇讬 注砖专讛 讚讬谞专讬诐 讘讻诇 砖谞讛 讜诇讗 讚诪讬讗 诇讛讛讜讗 讚诪专讞抓 讚讗讬讻讗 诇诪讬诪专 讚诪讬讛讚专 拽讛讚专 诇讛讜住讬祝 注诇 砖讻讬专转讜 讚讬谞专 讗讞讚 讘讞讜讚砖 讛讬"讙 讗讜 诇驻讞讜转 注诇 砖讻讬专转讜 讚讬谞专 讬"讙 讜讻讬讜谉 讚拽专拽注 讘讞讝拽转 讘注诇讬讛 拽讬讬诪转 注"讻 讬讜住讬祝 诇讜 讚讬谞专 讻诇砖讜谉 专讗砖讜谉 讗讜 讻诇砖讜谉 讗讞专讜谉 诇驻讬 讛讬讜转专 砖讘诇砖讜谞讜转 诪讛 砖讗讬谉 讻谉 讛讻讗 讚住讱 讛砖讻讬专讜转 砖讜讛 讜讗讬谉 讻讗谉 讛讜住驻讛 讜诇讬转 诇谉 诇诪讬诪专 讗诇讗 讚驻专讜砖讗 拽诪驻专砖 讜讚讜"拽:


讘讗"讚 讻讚讬 砖诇讗 讬讞讝讬拽 讛砖讜讻专 讚诇驻讬 讝讛 讛砖讟专 讬砖谞讜 讘讬讚 讛诪砖讻讬专 注讻"诇 讜诇讙讬专住讗 讝讜 讻讜' 讛讗讬 讚讻转讘讬转 诇讱 砖讟专讗 讻讬 讛讬讻讬 讚诇讗 谞讞讝讬拽 注诇讬讛 讛讜讗 注讻"诇 讘注诇 讛诪讗讜专 讜拽"诇:


住诇讬拽 驻专拽 讛砖讜讗诇





讞讻诪转 砖诇诪讛

专砖"讬 讘讚"讛 砖讻讬专 讻讜' 诇讞讘讬专讜 讗讘诇 讻讜' 讛讚"讗:





专砖"砖

专砖"讬 讚"讛 讗讘诇. 讜讘砖讘讜注转 讛讬住转 砖讛讟讬诇讜 讞讻诪讬诐 讻讜'. 讘砖讘讜注讜转 (诪讞 讘) 讘讚"讛 讛讗 砖讗专 驻讬' 讚讘讬诪讬 专"谞 转讬拽谞讜讛 讜讻"讻 讛转讜住' 砖诐 (诪讛) 讚"讛 注拽专讜讛 讜专' 讬谞讗讬 讜专讬讜"讞 讛讗 拽讚诪讬 诇讬讛 讜谞"诇 讚讛讻讗 讚讗讬 讚专讱 讻"讻 诇驻专讜注 讘讬讜诪讗 讚诪砖诇诐 讝诪谞讬' 讻讘专 谞转拽谞讛 拽讜讚诐 专"谞 讜讻讛"讙 讻转讘 讛转讜住' 诇注讬诇 (谞讞) 讘讚"讛 诪砖讻讞转 讜诪讬讜砖讘 讘讝讛 讙"讻 拽讜砖讬讬转 讛转讜住' 诇拽诪谉 (拽讬讘 讘) 讘讚"讛 砖拽诇讬讛 讜讗驻砖专 诇讻讜讜谉 讝讗转 讙"讻 讘转讬专讜爪诐 砖诐 讜讘砖讘讜注讜转 砖诐 (讜讘讚祝 诪讜) 讚"讛 讘讚专讘谞谉 讗注"讙 讚砖诐 诇讻讗讜专讛 讬"诇 讚讝讛讬专 讟驻讬 讻讚讬 砖诇讗 讬注讘讜专 注诇 讘诇 转诇讬谉 (讜讛讻讗 讘砖讻讬专讜转 拽专拽注 讗"注 注诇 讘"转 诇讚注转 讛专诪"讛 讘讟讜专 专"住 砖诇"讟) 诪"诪 讛专讬 专讬讜"讞 诪讚诪讬 诇讛讜 讗讛讚讚讬 讜诇讻讗讜专讛 讬讛讬讛 专讗讬讛 诪讝讛 讚诇讗 讻讚注转 讛专诪"讛 讜讬讛讬' 诪讬讜砖讘 拽讜砖讬讬转 讛转讜住' 讘讘"讘 (讛 讘) 讘讚"讛 讜讘讗 讘讝诪谞讜 讜注讬' 讘砖讜"注 住讬' 注"讞 讘住注讬' 讙' 讚' 讜讛' 讜讘讗讞专讜谞讬诐 砖诐 讜讗讻诪"诇:



专砖"讬 讚"讛 砖讜讗诇 讗讚诐. 诪砖诪注 诇谉 讻"讝 砖讛讜讗 讟讜讘 讻讜'. 讻爪"诇 讜讻"讛 讘谞"讬:



专砖"讬 讚"讛 讜诪讛讚专. 讗诇讗 砖讗诇讛 讛讜讗讬 讜讘讟讜讘讜 讜讛讗讬 讻讜'. 讻爪"诇 讜诪诇转 讛讜讗 诇诪讞讜拽 讜讻谉 诇讬转讗 讘专砖"讬 砖讘专讬"祝:



专砖"讬 讚"讛 诇讞专讜砖. 讜诇讗 讬讞讝专讜 讜讬爪诪讞讜 诇讻砖转讝专注. 诇讻讗讜专讛 讗讝 讻砖转讝专注 讘诇讗"讛 讬爪讟专讱 诇讞专讜砖 拽讜讚诐 讜讝讛 讬"诇 注"驻 讛讗 讚讗讬转讗 诇拽诪谉 (拽讛) (讘讬专讗) [讘讝专讗] 讚谞驻诇 谞驻诇 讗讘诇 诪讚讜注 诇讗 驻讬' 讚讬讻讞讬砖讜 讻讞 讛拽专拽注 讜讗驻讬' 拽讜讚诐 砖转讝专注 谞诪讬:

